ರೀಚರ್ ಹಿಂದಿನ ಸಂಚಿಕೆಯಲ್ಲಿ...
ಅವನು ಹೇಳಿದ್ದು, "650, ತಲಾ 100 ಸಾವಿರದಲ್ಲಿ."
650 ಲಕ್ಷದ ವರ್ಗಾವಣೆ ಇರಬಹುದು, 650 ಲಕ್ಷದ ಮೋಸ ಇರಬಹುದು.
ಅಥವಾ 650 ಲಕ್ಷದ ಲಂಚ ಇರಬಹುದು.
ಒಬ್ಬನ ಮೇಲೆ ಸಂದೇಹ ಇದೆ.
ಅಜಾರಿ ಮಹಮೂದ್.
ಭಯೋತ್ಪಾದನಾ ಸಂಸ್ಥೆಗಳಿಗೆ ಅಸ್ತ್ರ ಒದಗಿಸುತ್ತಿರುವುದು ಪೊಲೀಸರಿಗೆ ತಿಳಿದಿತ್ತು.
"ಅವನು ಸುಳಿವಿಲ್ಲದ ವ್ಯಕ್ತಿ. ಚಿತ್ರವೂ ಇಲ್ಲ."
ಇವುಗಳು ಭಿನ್ನರಾಶಿಗಳೆಂದರೆ, ಇದು ಒಳ್ಳೆಯ ಕೆಲಸವಲ್ಲ.
ಪ್ರತಿ ಹಾಳೆಯ ಮೇಲೆ, 26 ಅಥವಾ 27 ಸಂಖ್ಯೆಗಳು.
ಅಂದರೆ, ನಿಜವಾದ ಪ್ರಶ್ನೆ, ಅವರು ಏನನ್ನು ಲೆಕ್ಕಿಸುತ್ತಿದ್ದರು?
ಈ ರಾತ್ರಿ ನೀನು ಒಂಟಿಯಾಗಿರಬೇಕಾಗಿಲ್ಲ.
ಅಟ್ಲಾಂಟಿಕ್ ಸಿಟಿಯಲ್ಲಿ ನಮ್ಮನ್ನು ಕೊಲ್ಲಲು ನೋಡಿದರು.
ಆದರೆ ವಿಫಲರಾದರು, ಅವರ ಬಳಿ ನ್ಯೂ ಏಜ್ ಸಂಸ್ಥೆಯ ಪಾರ್ಕಿಂಗ್ ಪಾಸ್ ಇತ್ತು.
ನ್ಯೂ ಏಜ್ ಒಂದು ಏರೋಸ್ಪೇಸ್ ಕಂಪನಿ.
ನಾನು ಮಾರ್ಲೋ ಬರ್ನ್ಸ್, ನ್ಯೂ ಏಜ್ ನ ಕಾರ್ಯಾಚರಣೆ ನಿರ್ದೇಶಕಿ.
ಪಾರ್ಕಿಂಗ್ ಪಾಸ್ ಟ್ರೆವರ್ ಸರೋಪಿಯನ್ ಎನ್ನುವವನಿಗೆ ಕೊಡಲಾಗಿತ್ತು.
- ಅವನ ಗಾಡಿ ಎಲ್ಲಿ? - ಕೊನೆ ಕ್ಷಣದಲ್ಲಿ ಜತೆ ತರಲು ನಿರ್ಧರಿಸಿದೆವು.
ದೇವರೇ. ಇದು ಸ್ವಾನ್.
ನ್ಯೂ ಏಜ್ ಗಾಗಿ ಕೆಲಸ ಮಾಡುತ್ತಿದ್ದ
ನಮ್ಮನ್ನು ಕೊಲ್ಲಲು ಪ್ರಯತ್ನಿಸುತ್ತಿರುವವರೊಂದಿಗೆ.
ರೆಸ್ಟೋರಂಟ್
ಅದ್ಭುತ. ನಾವು ಕಿಟಕಿಯ ಮೂಲಕ ಕಾರು ಓಡಿಸಿದ್ದು
ನ್ಯೂ ಏಜ್ ಮೆಟ್ಟಿಲ ಮೇಲೆ ಜಾರಿದ ಕಾರ್ಯದರ್ಶಿಯ
ಕರ್ಮಚಾರಿ ಪರಿಹಾರದ ಅರ್ಜಿ ಓದಲಿಕ್ಕೇ?
ಇದಕ್ಕಾಗಿ ನಾವು ಜೈಲಿಗೆ ಹೋಗುವ ಅಪಾಯಕ್ಕೆ ಒಡ್ಡಿಕೊಳ್ಳಬೇಕಿತ್ತೇ?
ಹೂಂ, ನನಗೂ ಏನೂ ಸಿಗಲಿಲ್ಲ. ಯಾವ ಹೊಸ ಮಾಹಿತಿಯೂ ಇಲ್ಲ.
ಹೊಸ ಮಾಹಿತಿ ಇಲ್ಲ ಎಂದು ನಾನು ಹೇಳಲ್ಲ.
ಮೂರು ವಿಶೇಷ ತನಿಖಾಧಿಕಾರಿಗಳ ಸಾವು,
ಒಬ್ಬ ಕಾಣೆ.
ಮತ್ತು ಕಾಣೆಯಾಗಿರುವವನು ನ್ಯೂ ಏಜ್ ನ ಕರ್ಮಚಾರಿ ಆಗಿದ್ದವನು.
ಏನು? ಯಾರಾದರೂ ಹೇಳಲೇಬೇಕಲ್ಲವೇ?
ಸ್ವಾನ್ ಇವರಿಗಾಗಿ ಕೆಲಸ ಮಾಡುತ್ತಿದ್ದನೇ ಅಥವಾ ಇವರಿಗಾಗಿಯೇ?
ಸ್ವಾನ್ ಭ್ರಷ್ಟನಲ್ಲ.
- ನಾವೆಲ್ಲರೂ ಅದನ್ನು ನಂಬಬಯಸುವೆವು... - ಸ್ವಾನ್ ಬಗ್ಗೆ ಗೊತ್ತು ನನಗೆ. ನಮಗೆಲ್ಲರಿಗೂ.
ಇದು ಸಾಧ್ಯವೇ ಇಲ್ಲ ಎನ್ನುವೆಯಾ?
ಹೌದು. ಸಾಧ್ಯವೇ ಇಲ್ಲ.
ಸಿಕ್ಕಿದ್ದರ ಮೇಲೆ ಗಮನವಿರಲಿ.
ಬ್ರಾಡ್?
ಸ್ಟೇಸಿ?
ಇದನ್ನು ಬ್ರಾಡ್ ಎನ್ನುತ್ತಾರೆ.
ಅದು ಕ್ಲಿಪ್. ಅಷ್ಟು ಚಿಕ್ಕದ್ದಕ್ಕೆ ಎರಡು ಹೆಸರಿಡುವುದು ಮೂರ್ಖತನ.
ಈ ಮಾತುಕತೆ ಕೂಡ ಮೂರ್ಖತನವೇ.
ಅಂದ ಹಾಗೆ,
ಕರ್ಮಚಾರಿ ಪಟ್ಟಿಯಲ್ಲಿ ನಮ್ಮ ಹುಡುಗನ ಹೆಸರು ಸಿಕ್ಕಿತು.
ಅವನಲ್ಲಿ ಸಹಾಯಕ ಭದ್ರತಾ ನಿರ್ದೇಶಕನಾಗಿದ್ದ.
"ಶೇನ್ ಲಾಂಗ್ಟನ್. ಭದ್ರತಾ ನಿರ್ದೇಶಕ."
ಅಟ್ಲಾಂಟಿಕ್ ನಲ್ಲಿ ಇವನೊಂದಿಗೆಯೇ ಫೋನಲ್ಲಿ ಮಾತಾಡಿದ್ದಿರಬೇಕು.
ಯಾಕೆ ಹಾಗೆ ಅನಿಸುತ್ತೆ?
ಅವನು ಭದ್ರತಾ ವಿಭಾಗದ ಬಾಸ್, ಆದೇಶ ಕೊಡುವುದು ಬಾಸ್,
ಮತ್ತು ಸತ್ತವರಿಗೆ ನಮ್ಮನ್ನು ಕೊಲ್ಲುವ ಅದೇಶ ಇತ್ತು.
ವಿಷಯ ಹೀಗೂ ಇರಬಹುದು. ಇವನೇ ಸ್ವಾನ್ ನನ್ನು ಇದರಲ್ಲೆಲ್ಲಾ ಸಿಲುಕಿಸಿರಬಹುದು.
ಸ್ವಾನ್ ಅವನನ್ನು ಮೊದಲು ಸಿಲುಕಿಸಿಲ್ಲವಾದರೆ.
- ನಾನು ಈಗಾಗಲೇ ಹೇಳಿದೆ... - ಅನಿಸಿಕೆಗಳು ಕೊಲ್ಲುತ್ತವೆ ಅಲ್ಲವೇ?
ಸ್ವಾನ್ 110 ರಲ್ಲಿ ಇದ್ದ ಹಾಗೇ ಇರುವನು ಎಂಬುದು ನಿನ್ನ ಅನಿಸಿಕೆ.
ಹೇ, ಸರೋಪಿಯನ್ ನ ಮನೆ ಹೊರಗೆ ಬೆನ್ನಟ್ಟಿದ್ದು ನೀನು ಇದೇ ವ್ಯಕ್ತಿಯನ್ನು.
ಐಡಿಯಲ್ಲಿರುವುದು ಇದೇ ಚಿತ್ರ.
ಸಹಾಯಕ ಭದ್ರತಾ ಅಧಿಕಾರಿ.
ಅದ್ಭುತ.
ಸ್ವಾನ್, ಕೊಲ್ಲಿನ್ಸ್,
ಎರಡು ನ್ಯೂ ಏಜ್ ಭದ್ರತಾ ಸಿಬ್ಬಂದಿಗಳು ಇದರ ಭಾಗಿಗಳು.
- ಇನ್ನು ಈ ಎಲ್ಲಾ ಬೇವರ್ಸಿಗಳ ಬಗ್ಗೆ ನೋಡಬೇಕು. - ಮಾರ್ಲೋ ಬರ್ನ್ಸ್ ಅನ್ನು ಮರೆಯಬೇಡ.
ಅವಳು ನಮ್ಮನ್ನು ಸೀದಾ ಸಾಯಲು ಕಳಿಸಿದಳು ಸರೋಪಿಯನ್ ನ ಮನೆಯ ವಿಳಾಸ ನೀಡಿದಾಗ.
ಅಂದರೆ, ಇಡೀ ಸಂಸ್ಥೆಯೇ ಇದರಲ್ಲಿ ತೊಡಗಿರಬಹುದು.
ಮತ್ತು ಸಾವಿರಾರು ಕರ್ಮಚಾರಿಗಳು. ಹೇಗೆ ಎಲ್ಲರ ಬಗ್ಗೆ ತಿಳಿಯುವುದು?
ಒಬ್ಬರಾದ ಮೇಲೆ ಒಬ್ಬರು.
ರೀಚರ್
ನ್ಯೂ ಯಾರ್ಕ್ ನಗರ
ಹಿಂದಿನ ರಾತ್ರಿ, ಒಂದು ರಕ್ಷಣಾ ಸಂಸ್ಥೆಯ ವಿರುದ್ಧ ಅಷ್ಟು ರಾತ್ರಿ ಒಂದು ವಾರಂಟ್ ಕೇಳಿದೆ,
ಅದರ ಒಂದು ಗಂಟೆಯ ನಂತರ ಆ ಜಾಗದ ಮೇಲೆ ದಾಳಿ ನಡೆದಿದೆ.
ಇದರಿಂದ ನಾವು ಹೇಗೆ ಕಾಣುತ್ತೇವೆ ಗೊತ್ತೇ?
ಎಲ್ಲದರಲ್ಲೂ ಐದು ಹೆಜ್ಜೆ ಹಿಂದಿರುವಂತೆ.
ನನಗೆ ಸಾಕಷ್ಟು ಸಾಕ್ಷ್ಯಗಳು ಸಿಕ್ಕಾಗ ನಾನು ವಾರಂಟ್ ಗಾಗಿ ಕೇಳಿದೆ.
ನೀನು ಅದಕ್ಕಾಗಿ ಕಾಯುತ್ತಿದ್ದಾಗ ನಿನಗೆ ಆ ಜಾಗದಲ್ಲಿ ಸಿಗಬೇಕಿದ್ದ ಸಾಕ್ಷ್ಯಗಳು
ಕಾಣೆಯಾಗಿರುತ್ತವೆ.
ನನಗೆ ಗೊತ್ತಿದೆ, ಇದು ನೀನು ಕಣ್ಣಿಡಬೇಕಿದ್ದ
ಆ ಪುಟ್ಟ ಸೈನ್ಯದ ಕೆಲಸ.
ಇದು ಅವರ ಕೆಲಸವಲ್ಲ. ನಾನು ಅವರಿಗೆ ತಿಳಿಸಿ ಹೇಳಿದ್ದೆ
- ಗೆರೆ ದಾಟಿ ಹೋಗಬೇಡಿ ಎಂದು. - ಹಾಗೋ.
ನೀನು ಪ್ರೀತಿಯಿಂದ ಹೇಳಿದರೆ ಅವರು ಕೇಳುವರು ಎಂದುಕೊಂಡೆಯಾ?
ನೀನು ಏನ್ ವೈ ಪಿ ಡಿ!
ಅವರು ಖಾಸಗಿ ಪತ್ತೆದಾರರು!
ನಿನ್ನಿಂದ ಕೆಲಸ ಆಗುವುದಿಲ್ಲವೇ, ರುಸ್ಸೋ?
ಲೆಫ್ಟಿನೆಂಟ್, ಕಿರುಚಬೇಡಿ.
ಕಿರುಚಬಾರದೇ?
ನನ್ನ ಕಚೇರಿಯಲ್ಲಿ ನಾನು ಕಿರುಚಬಾರದೆಂದು ನನಗೇ ಹೇಳುತ್ತಿರುವೆಯಾ?
ಸರಿ.
ದಯವಿಟ್ಟು ಹೋಗಿ ಅವರೇನು ಕಂಡುಕೊಂಡರು ನೋಡುವೆಯಾ?
ಇಷ್ಟು ಪ್ರೀತಿಯಿಂದ ಕೇಳಿದರೆ ಸಾಕೇ, ರುಸ್ಸೋ?
- ನಾನು ನೋಡಿಕೊಳ್ಳುವೆ. - ಅದ್ಭುತ.
ಬಾಗಿಲು ಮುಚ್ಚು.
ಈ ಹಾಡು ಯಾರು ಹಾಕಿದ್ದು?
ಇದು ಟಾಕಿಂಗ್ ಹೆಡ್ಸ್.
ನಿನಗೆ ಟಾಕಿಂಗ್ ಹೆಡ್ಸ್ ಇಷ್ಟವಿಲ್ಲವೇ? ನಾವು ನ್ಯೂ ಯಾರ್ಕ್ ನಲ್ಲಿದ್ದೇವೆ.
ಅವರು ನ್ಯೂ ಯಾರ್ಕ್ ಬ್ಯಾಂಡ್.
ನ್ಯೂ ಯಾರ್ಕ್ ಗೆ ಬಂದ ರೋಡ್ ಐಲ್ಯಾಂಡ್ ಬ್ಯಾಂಡ್,
ಮತ್ತು ಇಲ್ಲ, ನನಗೆ ಇಷ್ಟವಿಲ್ಲ ಎಂದಲ್ಲ. ಆದರೆ,
"ಗುರಿಯಿಲ್ಲದ ದಾರಿ"? ನಾವಿಲ್ಲಿ ಎಲ್ಲೂ ತಲುಪದೆ ಕುಳಿತಿರುವಾಗ.
ಸ್ವಲ್ಪ ಹತಾಶಭಾವ ಮೂಡಿಸುತ್ತೆ.
ಇದು ಅವರ ಅತ್ಯುತ್ತಮ ಹಾಡು ಕೂಡ ಅಲ್ಲ.
ನಿನಗೆ "ಸೈಕೋ ಕಿಲ್ಲರ್" ಇಷ್ಟವೇನೋ.
ನನಗೇನೋ ಸಿಕ್ಕಂತಿದೆ.
ನಾನು ಸ್ವಾನ್ ಗೆ ಸಂಬಂಧಿಸಿದಂತೆ ಎಲ್ಲಾ ಡ್ರೈವ್ ಗಳನ್ನು ಹುಡುಕುತ್ತಿದ್ದೇನೆ.
- ಸರಿ? - ಮತ್ತು ಏನೋ ಸರಿ ಇಲ್ಲ ಇಲ್ಲಿ.
ಅವನು ಸಹಾಯಕ ಭದ್ರತಾ ನಿರ್ದೇಶಕ,
ಹೀಗಾಗಿ ಅವನ ಎಲ್ಲಾ ಮೇಲ್ ಗಳಲ್ಲಿ ಲ್ಯಾಂಗ್ಸ್ಟನ್ ಇದ್ದಾನೆ, ಅವನ ಬಾಸ್,
ಮತ್ತು ಇನ್ನಷ್ಟು ಭದ್ರತಾ ಸಿಬ್ಬಂದಿಗಳೂ ಸಹ.
ಸರಿ ಇದೆಯಲ್ಲ. ಅವರೊಂದು ತಂಡ. ಮಾಹಿತಿ ಹಂಚಿಕೊಳ್ಳುತ್ತಾರೆ.
ಆದರೆ ಅವನು ಎಲ್ಲವನ್ನೂ ಹಂಚಿಕೊಳ್ಳಲಿಲ್ಲ.
ಸ್ವಾನ್ ಮತ್ತು ನಮ್ಮ ಸ್ನೇಹಿತೆ ಮಾರ್ಲೋ ಬರ್ನ್ಸ್ ನಡುವೆ ಬಹಳಷ್ಟು ಮೇಲ್ ವಿನಿಮಯ ಆಗಿದೆ.
ಅವರಿಬ್ಬರೇ. ಬೇರೆ ಯಾರೊಂದಿಗೂ ಹಂಚಿಕೆ ಆಗಿಲ್ಲ.
ಯಾವ ವಿಷಯದ ಬಗ್ಗೆ?
ಸಂಗೀತ, ಆದರೆ ನಿಜವಾಗಿ ಸಂಗೀತವಲ್ಲ.
ನಿನಗೆ ಹೇಗೆ ಗೊತ್ತು?
ಅವನು ಬರೆದಿರುವುದು ಕೇಳಿ,
"ಅಂದು ನಾನೊಂದು ಆಲ್ಬಂ ಕೇಳುತ್ತಿದ್ದೆ,
"ನಿನಗೆ ಇಷ್ಟವಾಗಬಹುದು. ಜಿಮಿ ಹೆಂಡ್ರಿಕ್ಸ್, ಆಕ್ಸಿಸ್: ಬೋಲ್ಡ್ ಆಸ್ ಲವ್.
"ಆರನೇ ಹಾಡು ಅದ್ಭುತವಾಗಿದೆ. ಕೇಳಿ ಏನನಿಸುತ್ತದೆ ಹೇಳು."
ಸ್ವಾನ್ ಗೆ ಹೆಂಡ್ರಿಕ್ಸ್ ಇಷ್ಟವಿರಲಿಲ್ಲ. ಗಟ್ಟಿ ಗಿಟಾರ್ ಯಾವುದೂ...
ಸ್ಕೈನಾರ್ಡ್, ಹೆಂಡ್ರಿಕ್ಸ್, ಜೆಪ್ಪೆಲಿನ್, ಹೂ ಯಾವುದೂ.
- ಅದು ಅವನ ನಿಯಮ. - ಮೇಲ್ ನಲ್ಲಿ ಯಾರನ್ನೂ ಸೇರಿಸದೆ
ಇಷ್ಟವಿಲ್ಲದ್ದನ್ನು ಇಷ್ಟವೆನ್ನುತ್ತಿದ್ದಾನೆ.
ಯಾವುದೋ ಕೋಡ್ ಇರಬೇಕು.
ಅಥವಾ ಅವಳೊಂದಿಗೆ ಮಲಗಲು ನೋಡುತ್ತಿರಬಹುದು.
ನಾನು ಒಮ್ಮೆ ಒಂದು ಹುಡುಗಿಗೆ ನನಗೆ ಜಾರ್ಜಿಯ ಓ-ಕೀಫ್ ಇಷ್ಟ ಎಂದಿದ್ದೆ.
ನಾವು ಏನೇನೋ ಹೇಳುತ್ತೇವೆ.
ಹೂಂ. ಇಲ್ಲಿ ಆರನೇ ಹಾಡು "ಲಿಟಲ್ ವಿಂಗ್" ಎಂದಿದ್ದಾನೆ.
ಒಂದು ನಿಮಿಷ.
- ನೀನು ಬುದ್ಧಿವಂತೆ ಎಂದಿದ್ದೇನೆಯೇ, ನೀಗ್ಲೇ? - ಸಾಕಷ್ಟು ಬಾರಿ ಇಲ್ಲ.
ಇಲ್ಲಿ. ಫೆಡರಲ್ ರಕ್ಷಣಾ ಯೋಜನೆಯ ಮೇಲಿನ ಒಂದು ಫೈಲ್, ಹೆಸರು "ಲಿಟಲ್ ವಿಂಗ್."
ನ್ಯೂ ಏಜ್ ನ ಇದುವರೆಗಿನ ಅತಿ ದೊಡ್ಡ ಒಪ್ಪಂದ.
ನಾನು ನೋಡಿರುವ ಅವರ ಬೇರೆ ಎಲ್ಲಾ ಒಪ್ಪಂದಕ್ಕಿಂತ ನಾಲ್ಕು ಪಟ್ಟು ದೊಡ್ಡದು.
ಒಂಬತ್ತು ಅಂಕಿ ಮೊತ್ತದ ಒಪ್ಪಂದ.
ಇದಕ್ಕಿಂತ ಕಡಿಮೆಗಾಗಿ ಕೊಲೆ ಆಗುತ್ತವೆ.
ಈ ಇಂಟರ್-ಆಫೀಸ್ ಮೆಮೊ ನೋಡಿ.
ಯಾವುದೋ ಮಿಲಿಟರಿಯ ದೊಡ್ಡ ಮನುಷ್ಯನಿಗಾಗಿ, ಲಿಟಲ್ ವಿಂಗ್ ತಂತ್ರಜ್ಞಾನದ ಪರೀಕ್ಷೆ ಮಾಡಲಾಗಿದೆ.
ಸಚಿವನಿಗಾಗಿ.
ಎಂತಹ ಪರೀಕ್ಷೆ? ಎಲ್ಲಿ?
ವಿವರಗಳಿಲ್ಲ.
ಆದರೆ ಲಿಟಲ್ ವಿಂಗ್ ಅನ್ನು ಸ್ಥಾಪಿಸಲು ಮಾಲ್ಕಮ್ ಲಾವೋಯ್
ಕಾಂಗ್ರೆಸ್ ಮತಗಳನ್ನು ಪಡೆಯುತ್ತಾರೆ ಎಂದು ಭರವಸೆ ನೀಡಿದರು ಎಂದು ಬರೆದಿದೆ.
ಬರೆದಂತೆ ಓದುತ್ತಿದ್ದೇನೆ,
"ಇಲ್ಲಿ ನಡೆಯುತ್ತಿರುವ ಕೆಲಸದ ಮೇಲೆ ಅವರಿಗೆ ಸಂಪೂರ್ಣ ಭರವಸೆ ಇದೆ
"ಮತ್ತು ನಮಗೆ ಬೇಕಾದ ಸಹಾಯ ಮಾಡುತ್ತಾರೆ."
ಹಣ ನೀಡಿದರೆ, ಲಾವೋಯ್ ಸ್ನಫಲಪೇಗಸ್ ಮೇಲೆ ಕೂಡ ಭರವಸೆ ಇಡುತ್ತಾನೆ.
ನಿನಗಿವನು ಗೊತ್ತೇ?
ಹೆಸರಷ್ಟೇ. ಡಿಸಿಯಲ್ಲಿ ಅವನನ್ನು "ಕಾಗದದ ಚೀಲ" ಎಂದು ಕರೆಯುತ್ತಾರೆ.
ಗೆದ್ದೆತ್ತಿನ ಬಾಲ ಹಿಡಿಯುವವನು ಅವನು.
ಸ್ವಲ್ಪ ನೀತಿಗೆಟ್ಟ ಕೆಲಸ ಮಾಡುವವನು.
ಅಂದರೆ, ಸರ್ಕಾರದ ಜೊತೆ ಒಪ್ಪಂದದಿಂದ ನ್ಯೂ ಏಜ್ ದುಡ್ಡು ಮಾಡುತ್ತಿದ್ದರೆ,
ಮತ್ತು ಲಾವೋಯ್ ಕಾಂಗ್ರೆಸ್ಸಿನಲ್ಲಿ ಇವರ ಸಮರ್ಥಕನೆಂದರೆ,
ಲಾವೋಯ್ ಹಿಡಿದಿರುವ ಗೆದ್ದೆತ್ತಿನ ಬಾಲ ನ್ಯೂ ಏಜ್ ನದ್ದು.
ಕೆಟ್ಟದಾಗಿದೆ.
ಅಂದರೆ, ಕಾಣೆಯಾಗಿರುವ ಸ್ವಾನ್, ಭ್ರಷ್ಟನಿರಬಹುದು, ಅಥವಾ ಇಲ್ಲದಿರಬಹುದು,
ಮತ್ತು ನಮ್ಮನ್ನು ಕೊಲ್ಲಲು ನೋಡುತ್ತಿರುವ
ಮಾರ್ಲೋ ಬರ್ನ್ಸ್ ಗೆ, ಅನೈತಿಕ ಸಚಿವ ನಡೆಸುತ್ತಿರುವ
ಕಾರ್ಯಕ್ರಮದ ಬಗ್ಗೆ ಕೋಡ್ ಕಳಿಸಿದ್ದಾನೆ.
ಮಾಲ್ಕಮ್ ಲಾವೋಯ್ ಜೊತೆ ಮಾತಾಡಬೇಕು.
ಏನು ಗೊತ್ತು ಎಂದು ತಿಳಿಯುವಷ್ಟು ಅವನ ಹತ್ತಿರ ಹೋಗುವುದು ಸಾಧ್ಯವಿಲ್ಲ.
ಬೇಕಾಗಿಲ್ಲ. ಯಾವುದಕ್ಕೆ ಮತ ಹಾಕುತ್ತಿದ್ದಾರೆ ಎಂದೂ ಅವರಿಗೆ ತಿಳಿದಿರುವುದಿಲ್ಲ.
1,000-ಪುಟಗಳ ಮಸೂದೆಗಳು, ಶಾಸಕಾಂಗ ದಾಖಲೆ, ಅವರು ಅದನ್ನೆಲ್ಲಾ ಓದಲ್ಲ.
ಅವರಿಗೆ ಹೇಳಿದಂತೆ ಮತ ಹಾಕುತ್ತಾರೆ. ಆದರೆ ಅವನ ಶಾಸಕಾಂಗ ನಿರ್ದೇಶಕ?
ಅವರು ಮಸೂದೆ ಮತ್ತು ಕಾನೂನು ರಚಿಸುವುದು,
ನಮಗೆ ಒಳ್ಳೆಯದೇ, ಯಾಕೆಂದರೆ ಅವರಿಗೆ ಯಾವುದೇ ಭದ್ರತೆಗಳಿರುವುದಿಲ್ಲ.
ಅವರು ನಮ್ಮೊಂದಿಗೆ ಏಕೆ ಮಾತಾಡುತ್ತಾರೆ?
ಅವರು ನಮ್ಮೊಂದಿಗೆ ಮಾತಾಡಲು ಬೇಡುವಂತೆ ಮಾಡಬಲ್ಲೆ.
ಹೇಗದು? ನಮಗೂ ತಿಳಿಸು.
ನೋಡು, ಡಿಸಿಯಲ್ಲಿ ಮುಚ್ಚುಮರೆ ಕೆಲಸ ಮಾಡುವ ದೊಡ್ಡ ದೊಡ್ಡ ಜನರು
ಬಹಳಷ್ಟು ಇದ್ದಾರೆ.
ಕಾನೂನು ಬಾಹಿರವಲ್ಲ, ಆದರೆ ನಾಚಿಕೆಗೇಡು.
ಮುಚ್ಚುಮರೆ ಮಾಡಬೇಕಾದ ಖಾಸಗಿ ಕ್ಷಣಗಳು.
ನನ್ನ ಕೆಲಸ ಅವುಗಳು ಹೊರಬರದಂತೆ ನೋಡಿಕೊಳ್ಳುವುದು.
ಮತ್ತು ರಹಸ್ಯಗಳು ಗೊತ್ತಿರುವವರು, ರಹಸ್ಯಗಳನ್ನು ಬಳಸಿಕೊಳ್ಳುತ್ತಾರೆ.
ಅಂದರೆ, ಬ್ಲಾಕ್ಮೇಲ್ ಮಾಡುವೆ.
ಪ್ರೋತ್ಸಾಹ ನೀಡುವೆ.
ಅದ್ಭುತ, ಓ'ಡಿ.
ಹಾಗೇ ಅಂದುಕೋ.
ಹೇ, ಮಕ್ಕಳ ಶಾಲೆ ಶುಲ್ಕ ಕೂಡ ಕಟ್ಟಬೇಕು ನಾನು.
ನಾನು ನಿಯಮಗಳನ್ನು ಮುರಿಯಲ್ಲ.
ನಾನು ಜನರ ಮುಂದೆ ಸತ್ಯ ಬಿಚ್ಚಿಟ್ಟು, ಅವರು ಸರಿ ದಾರಿಯಲ್ಲಿ ನಡೆಯಲಿಲ್ಲವಾದರೆ
ಏನಾಗುತ್ತೆ ಅಂದು ತೋರಿಸುತ್ತೇನೆ.
ಹತ್ತು ನಿಮಿಷ ಕೊಡಿ, ಸ್ವಲ್ಪ ಕರೆಗಳನ್ನು ಮಾಡಿ ಬರುವೆ,
ಶಾಸಕಾಂಗ ನಿರ್ದೇಶಕ ಮತ್ತವನ ದೌರ್ಬಲ್ಯವನ್ನು ಕಂಡುಹಿಡಿದು ಬರುತ್ತೇನೆ.
ಹಾಗೇ ಮಾಡು.
ಸರಿ.
ಧನ್ಯವಾದ.
ಸ್ವಾನ್ ಬಗ್ಗೆ ಮಾತಾಡಲು ನಿನಗಿಷ್ಟವಿಲ್ಲ ಗೊತ್ತು...
ಸ್ವಾನ್ ಭ್ರಷ್ಟನಲ್ಲ. ಭ್ರಷ್ಟನಾಗಿದ್ದರೆ ಉಳಿದವರಂತೆ ಮಾಯವಾಗುತ್ತಿರಲಿಲ್ಲ.
ಅವನು ಉಳಿದವರಂತೆ ಮಾಯವಾಗಲಿಲ್ಲ.
ಅವನ ದೇಹ ಸಿಗಲಿಲ್ಲ, ಅವನ ಜಾಗದ ಮೇಲೆ ಯಾರೂ ದಾಳಿ ಮಾಡಿಲ್ಲ.
ಅವನು ನಾಯಿಯನ್ನು ಹಾಗೆ ಸಾಯಲು ಬಿಡುತ್ತಿರಲಿಲ್ಲ. ಸ್ವಾನ್ ಅಂತಹವನಲ್ಲ.
ಇರಬಹುದೇನೋ.
ಅಥವಾ ಅವನು ಓಡಿಹೋಗಿರಬಹುದು,
ಮೂರು ಕೋಪಗೊಂಡ ಸೈನಿಕರು ಅವರ ನಾಯಕನೊಂದಿಗೆ ಅವನ ಹಿಂದೆ ಬರುತ್ತಾರೆ ಎಂದು.
ನಾಯಿಯನ್ನು ಮರೆತಿರಬಹುದು.
ಸರಿ, ಕೇಳಿ. 110 ರ ನಂತರ ಸ್ವಾನ್ ಏನು ಮಾಡುತ್ತಿದ್ದ ನಮಗೆ ಗೊತ್ತಿಲ್ಲ.
ಅವನಿಗೆ ಹಣದ ತೊಂದರೆ ಆಗಿರಬಹುದು. ಅವನು ಲಂಚ ತೆಗೆದುಕೊಳ್ಳುತ್ತಿರಬಹುದು.
ನಾನು ಲಂಚ ತೆಗೆದುಕೊಳ್ಳುತ್ತಿದ್ದೇನೆಂದು ಯಾರಾದರೂ ಹೇಳಿದರೆ ನಂಬುವೆಯಾ?
ಇಲ್ಲ.
ನಾನು ಹೇಳುತ್ತಿರುವುದಿಷ್ಟೇ,
ನಾವು ಅಂದುಕೊಂಡಷ್ಟು ಚೆನ್ನಾಗಿ ನಮಗೆ ಜನರು ಗೊತ್ತಿಲ್ಲದಿರಬಹುದು.
ನಾನು ಭರ್ತಿ ಮಾಡಿಕೊಂಡ ಟೋನಿ ಸ್ವಾನ್ ಇದರ ಭಾಗವಾಗಿರಲು ಸಾಧ್ಯವಿಲ್ಲ.
ಅಷ್ಟೇ.
ನಾವ್ಯ ಬ್ಯಾಡ್ಜ್ ಹೊರತೆಗೆದಾಗ ಅವರ ಮುಖ ನೋಡಿದಿರಾ?
ಸಚಿನ್ ಸಿಕ್ಸರ್ ಬಾರಿಸಿದಾಗ
ಅಬ್ದುಲ್ ಕಾದಿರ್ ನ ಮುಖ ಆದಂತೆ ಆಗಿತ್ತು.
ಅಬ್ದುಲ್ ಕಾದಿರ್? ಹೊಸ ನಿಯಮ, ಮಗು.
ನೀನು ಹುಟ್ಟುವುದಕ್ಕೂ ಮೊದಲು
ನಡೆದ ಆಟಗಳ ಬಗ್ಗೆ ಮಾತಾಡುವಂತಿಲ್ಲ.
ಸಚಿನ್!
ಈ ಪ್ರಕರಣ ಇನ್ನೇನು ಮುಗಿಯುವಂತಿದೆ.
ನಮಗೇನು ಸಿಗಬಹುದು? ಪ್ರೋತ್ಸಾಹಧನ? ಬಡ್ತಿ?
ಕೇಳಿಯೇ ಖುಷಿಯಾಯಿತು.
ಆರಾಮವಾಗಿ, ಮೇಜರ್.
ಇನ್ನೂ ಬಹಳಷ್ಟು ಕೆಲಸ ಬಾಕಿ ಇದೆ.
ಇನ್ನಷ್ಟು ಬಂಧನಗಳು, ಇನ್ನಷ್ಟು ಕಟ್ಟಡ ಬೀಳಿಸುವುದು,
ಕಾರ್ಗೋ ವಿಮಾನಗಳು, ಜೀಪ್, ಹೆಲಿಕಾಪ್ಟರ್ ಗಳು, ಮೂರು ಮೂರು ಖಂಡಗಳಲ್ಲಿ.
ಸದ್ಯಕ್ಕೆ ಆಚರಿಸು, ತಾತ.
ದೊಡ್ಡವರಿಗೆ ಮರ್ಯಾದೆ ನೀಡು.
ಹೌದು, ಆರಾಮವಾಗಿ. ಮುದಿಯನದಿನ್ನೂ ನಿದ್ದೆ ಆಗಿಲ್ಲ.
ಸಂಪೂರ್ಣ ಶುದ್ಧತೆ ಸಿಕ್ಕಂತಿದೆ ಇಲ್ಲಿ, ರೀಚರ್.
ಅಂದರೆ?
ಇದು ಎಷ್ಟು ಶುದ್ಧವಾಗಿದೆಯೆಂದರೆ, ತೇಲುತ್ತಿದೆ.
ಎಷ್ಟು ಶುದ್ಧ?
ತೊಂಬತ್ತೊಂಬತ್ತು ಪ್ರತಿಶತ.
ಅದಕ್ಕೇ ಮಕ್ಕಳು ಅಷ್ಟು ಸುಲಭವಾಗಿ ಚಟ ಹಚ್ಚಿಕೊಳ್ಳುತ್ತಿದ್ದಾರೆ.
ಆರಾಮವಾಗಿ, ಕ್ರೀಡಾಭಿಮಾನಿಗಳೇ, ಎದ್ದೇಳಬೇಕಿಲ್ಲ.
ಬೇಗನೇ ಒಳ್ಳೆಯ ಸುದ್ದಿ ಬರುವಂತಿದೆ.
ದೊಡ್ಡ ವ್ಯವಹಾರ ಬಯಲು ಮಾಡಿದಂತಿದೆ.
ಕೆಜಿಗಟ್ಟಲೆ ನಶೆ,
ಮತ್ತು ಸ್ನೇಹಿತರನ್ನೇ ಸಿಕ್ಕಿ ಹಾಕಿಸುತ್ತಿದ್ದ
ಒಂದಷ್ಟು ಬೇವರ್ಸಿ ಬೀದಿ ಮಾರಾಟಗಾರರು.
ಇವೆಲ್ಲಾ ಚಿಕ್ಕ ಮೀನುಗಳು. ಬೇಗನೇ ದೊಡ್ಡ ಮೀನುಗಳನ್ನೂ ಸಹ ಹಿಡಿಯುತ್ತೇವೆ.
ಈ ಪ್ರಕರಣ ಶುರು ಮಾಡಿಕೊಂಡಾಗ ನಾನು ಏನು ಹೇಳಿದ್ದೆ?
"ಇದು ದೈತ್ಯ ಪ್ರಕರಣ, ಎಲ್ಲಕ್ಕೂ ಸಿದ್ಧವಾಗಿರಿ" ಎಂದು.
ಹೌದನಿಸುತ್ತೆ.
ಅಂದ ಹಾಗೆ,
ಹೋರ್ಟೆನ್ಸ್ IV ಹೇಗಿದ್ದಾನೆ?
ಇಪ್ಪತ್ತು ತಿಂಗಳು, ಈಗಲೇ ದೊಡ್ಡವನಂತೆ ಆಡುತ್ತಾನೆ.
ತುಂಬಾ ಜಾಣನಂತೆ.
ಒಳ್ಳೆಯ ಕೆಲಸ, ಎಲ್ಲರದೂ.
ಅಂದ ಹಾಗೆ,
ಬಕಾರ್ಡಿ ಕುಡಿದು ಆಚರಿಸುವ ಸಮಯ.
151 ಪ್ರಕರಣಗಳು ಮುಗಿದಿವೆ.
ಪ್ರಕರಣ ಮುಗಿಯುವವರೆಗೂ ಮುಗಿದಿರುವ ಪಟ್ಟಿಗೆ ಸೇರಿಸಬೇಡಿ.
ನಮ್ಮ ವೃತ್ತಿಯ ಜನರನ್ನು ವಿದೇಶಕ್ಕೆ ಕಳಿಸುತ್ತಾರೆ,
ಅಲ್ಲಿ ಅವರ ಮೇಲೆ ಗುಂಡು ಹಾರಬಹುದು, ಬಾಂಬ್ ಬೀಳಬಹುದು, ಸ್ಫೋಟಗೊಳ್ಳಬಹುದು.
ಆದರೆ ಈ ಬೇವರ್ಸಿಗಳು ಇದನ್ನು ಮಾರಿ
ನಮ್ಮೆಲ್ಲರ ಪಿಂಚಣಿಗಿಂತ ಹೆಚ್ಚು ಹಣ ಮಾಡುತ್ತಾರೆ.
ಇದು ಸರಿ ಅಲ್ಲ
ಎಂದಷ್ಟೇ ಹೇಳುತ್ತಿರುವುದು.
48 ಕಿಲೋಗೆ ಎಷ್ಟಿರುತ್ತೆ?
ನಲವತ್ತೇಳು.
ಒಂದು ಕಡಿಮೆ ಇದೆ. ನಲವತ್ತೇಳಿದೆ, ನಲವತ್ತೆಂಟಲ್ಲ.
ತನಿಖೆಯಲ್ಲಿ ವಿವರಗಳು ಮುಖ್ಯ.
ಒಂದು ಕಿಲೋ ಹೆರೋಯಿನ್ ಒಂದು ಮುಖ್ಯ ವಿವರವೇ.
ಇದು ಅಸಾಧ್ಯ. ನಾನು ಅಲ್ಲಿ 48 ಎಂದು ಲೆಕ್ಕ ಹಾಕಿದೆ.
ಒಂದೋ ನೀನು ತಪ್ಪು ಲೆಕ್ಕ ಹಾಕಿದೆ. ಇಲ್ಲವೇ ಅವರು ಒಂದು ಎಗರಿಸಿದರು.
ಇಂತಹ ಕೆಲಸ ಮಾಡಿದರೆ, ಹೆಚ್ಚು ವರ್ಷ ಕೆಲಸದಲ್ಲಿರಲ್ಲ.
ಸ್ವಾನ್ ಗಾಡಿಗೆ ನಾವು ಪಕ್ಕಾ 48 ಕಿಲೋ ಹಾಕಿದೆವು.
ನಿನ್ನ ಗಾಡಿ ಪರಿಶೀಲಿಸೋಣ.
ಏನೂ ಇಲ್ಲ.
ಇಗೋ, ಪರಿಹಾರವಾಯಿತು.
ನಾನು ಓಡಿಸುತ್ತಿರುವಾಗ ಬಿದ್ದು ಸಿಕ್ಕಿಬಿದ್ದಿರಬೇಕು.
ಹೀಗಾಗಿದ್ದಕ್ಕೆ ಈಗ ಮೊದಲ ಸುತ್ತು ನನ್ನ ಕಡೆಯಿಂದ.
ಒಂದು ಕೆಜಿ ಹೆರೋಯಿನ್ ಕಳೆದುಹೋಗುತ್ತಿತ್ತು, ನೀನು ಎರಡು ಸುತ್ತು ಕೊಡಿಸಬೇಕು.
ಏನು?
ಏನಿಲ್ಲ.
ನಾನದರ ಬಗ್ಗೆ ಮರೆತುಹೋಗಿದ್ದೆ. ಆದರೂ ಅದು ನಿನ್ನ ವಾದವನ್ನು ಬೆಂಬಲಿಸುವುದಿಲ್ಲ.
ಸ್ವಾನ್ ಅದನ್ನು ಕದಿಯುತ್ತಿದ್ದನೇನೋ. ಗೊತ್ತಾಗಿದ್ದಕ್ಕೆ ಭಯಪಟ್ಟು ಹಿಂದಿರುಗಿಸಿರಬೇಕು.
ಅಷ್ಟು ಹಣ ಕಳೆದುಕೊಂಡು ಬೇಜಾರಲ್ಲಿದ್ದನೇನೋ.
ಲಿಟಲ್ ವಿಂಗ್ ಬಂದಾಗ
ಮತ್ತೆ ಅವಕಾಶ ಕಳೆದುಕೊಳ್ಳಲು ಇಷ್ಟವಿರಲಿಲ್ಲವೇನೋ.
ಬಹಳ ಸಂಶಯಗಳು. ನನ್ನ ಮನಸ್ಸು ಹೇಳುತ್ತಿದೆ ಅವನು ಒಳ್ಳೆಯ ಮನುಷ್ಯ ಎಂದು.
ನಿನ್ನ ಮನಸ್ಸೆಂದೂ ತಪ್ಪು ಹೇಳಿಲ್ಲವೇ?
ನನಗೇನನಿಸುತ್ತಿದೆ ಗೊತ್ತೇ?
ಅವನನ್ನು 110ರಲ್ಲಿ ಸೇರಿಸಿಕೊಂಡವನು ನೀನು, ಮುಗ್ಧನಾಗಿರಲೆಂದು ಆಶಿಸುತ್ತಿರುವೆ.
ಮತ್ತವನಿದರಲ್ಲಿ ಭಾಗಿ ಆಗಿದ್ದರೆ, ನಿನ್ನ ಸ್ನೇಹಿತರ ಕೊಲೆಗೆ ನೀನೇ ಕಾರಣ,
ಎಂದು ನಿನ್ನನ್ನು ನೀನು ದೂಷಿಸಿಕೊಳ್ಳುವೆ.
ಅದು ಮೂರ್ಖತನವಾಗುತ್ತೆ.
ಓ'ಡೊನೆಲ್ ಗೆ ಏನು ಸಿಕ್ಕಿತು ನೋಡೋಣ.
ಡೆನ್ವರ್, ಕೊಲರೆಡೊ
ಮೇಸನ್ ಅವರೇ? ಡಾ. ಎಲ್ಜೋಗ್ಬಿ.
ನಾನು ನಿಮ್ಮ ಅನಿಸಿಕೆಗಳನ್ನು ಓದಿದೆ, ನನ್ನಲ್ಲಿ ಸ್ವಲ್ಪ
ಪ್ರಶ್ನೆಗಳಿವೆ.
ನನಗೆ ಹೆಚ್ಚು ಹಣ ಬಂದರೆ ಇಷ್ಟವೇ, ಆದರೆ ನೀವು ಸುಂದರವಾಗಿದ್ದೀರಿ.
ನಿಮ್ಮ ಜೀವನ ಹೇಗೆ ನಡೆಸಬೇಕೆಂದು ನಾನು ನಿಮಗೆ ಹೇಳಲ್ಲ.
ಆದರೆ, ಖಂಡಿತವಾಗಿಯೂ ನಿಮಗೆ ಹೊಸ ಮುಖ ಬೇಕೇ?
ಹೌದು, ಬೇಕು.
ಕಷ್ಟ ಪಡಬೇಡ.
ನೀನೊಬ್ಬ ವೈದ್ಯ, ನಿನಗೇನಾಗುತ್ತಿದೆ ಗೊತ್ತಿರಬೇಕು.
ನಿನ್ನ ಶ್ವಾಸನಾಳಕ್ಕೆ ಇರಿದಿದ್ದೇನೆ.
ರಕ್ತ ಶ್ವಾಸಕೋಶಕ್ಕೆ ಹೋಗುತ್ತಿದೆ, ಮುಳುಗುತ್ತಿದ್ದಂತೆ.
ನಿನ್ನ ಮಿದುಳಿಗೆ ರಕ್ತ ಹೋಗುತ್ತಿಲ್ಲ, ನಿನ್ನ ನರಗಳು ಕೆಲಸ ಮಾಡುವುದು ನಿಲ್ಲಿಸುತ್ತಿವೆ.
ಈಗ ನಿನಗೆ ನಾನು ಕಾಣುತ್ತಿಲ್ಲ,
ಈಗ ಕೇಳಿಸುತ್ತಲೂ ಇಲ್ಲ, ಮತ್ತು ಈಗ
ನೀನು ಸತ್ತೆ.
ನಾನು ನಿನ್ನ ಕಾರ್ಯದರ್ಶಿಯೊಂದಿಗೆ ಮಾತಾಡುವೆ.
ಡಾ. ಮಾನ್ಯುಯಲ್ ಎಲ್ಜೋಗ್ಬಿ ಕಾಸ್ಮೆಟಿಕ್ ಸರ್ಜರಿ
ಇಂದಿನ ಎಲ್ಲಾ ಭೇಟಿಗಳನ್ನು ರದ್ದು ಮಾಡಲಾಗಿದೆ
ಮೋಟೆಲ್
ಡೇನಿಯಲ್ ಬಾಯ್ಡ್, ಸಚಿವ ಲಾವೋಯ್ ಯ ಶಾಸಕಾಂಗ ನಿರ್ದೇಶಕ.
ದುರಹಂಕಾರಿ, ಜೀವನದಲ್ಲಿ ದಾರು ಬಾಟಲಿಯೇ
ಅವನು ಎತ್ತಿದ ಅತ್ಯಂತ ಭಾರದ ವಸ್ತು.
ಸರಾಸರಿ ವಿದ್ಯಾರ್ಥಿ, ಅಪ್ಪ ಅಮ್ಮನ ದೆಸೆಯಿಂದ
ಯುವಿಎ ಮತ್ತು ಜಾರ್ಜ್ಟೌನ್ ಲಾ ಕಾಲೇಜಿನಲ್ಲಿ ದಾಖಲಾತಿ.
ಬರೀ ಪಾರ್ಟಿ ಹುಡುಗ.
ಎರಡು ಕುಡಿದು ಗಾಡಿ ಓಡಿಸಿದ ಪ್ರಕರಣ.
ಕಾಲೇಜಿನ ಎರಡನೇ ವರ್ಷದಲ್ಲಿ, ವೇಶ್ಯೆಯೊಂದಿಗೆ ಸಿಕ್ಕಿಬಿದ್ದ,
ಆದರೆ ಪ್ರಕರಣ ದಾಖಲಾಗಿಲ್ಲ.
ಸರಾಸರಿ ಅಂಕಿಯಲ್ಲೇ ಖಾಸಗಿ ಉದ್ಯೋಗ ಶುರು.
ಈಗ ನಮ್ಮ ಜೀವನವನ್ನು ನಿರ್ಧರಿಸುವ ಮಸೂದೆಗಳನ್ನು ಬರೆಯುತ್ತಾನೆ,
ಅವನಿಗೆ ಹಣ ಕೊಡುವವರಿಗೆ ಮತ ಹಾಕಲು ತನ್ನ ಬಾಸ್ ಗೆ ಹೇಳುತ್ತಾ.
ಇಷ್ಟು ಅನುಕೂಲಕರ ಸ್ಥಿತಿಯಲ್ಲಿ ಹುಟ್ಟಿ ಬೆಳೆದು,
"ಪರಿಣಾಮಗಳು" ಎಂದರೇನೆಂದೇ ತಿಳಿದಿಲ್ಲವೇ?
ನೀನು ನಿನ್ನ ಅದ್ಭುತ ಪ್ರೋತ್ಸಾಹದ ಕೆಲಸ ಮಾಡುವೆಯಾ?
ಹಾಗೇ ಅಂದುಕೊಂಡಿರುವೆ.
ಬಾಯ್ಡ್ ಇಂದು ಬೋಸ್ಟನ್ ಪಾಪ್ಸ್ ನ ನಿಧಿಸಂಗ್ರಹ ಕಾರ್ಯಕ್ರಮಕ್ಕೆ ಬಂದಿದ್ದಾನೆ.
ಅಲ್ಲಿ ಅವನನ್ನು ಸಿಲುಕಿಸೋಣ.
- ಹೂಂ? - ಫೋನ್ ಎತ್ತಿರುವೆ!
ಕಟ್ಟಡದ ಮೂಲಕ ಗಾಡಿ ಓಡಿಸುವಾಗ ಕೈ ಮುರಿದುಕೊಂಡು
ಫೋನ್ ಎತ್ತಲೂ ಆಗುತ್ತಿಲ್ಲ ನಿನಗೆ ಎಂದುಕೊಂಡೆ!
ನನಗೆ ಪೆಟ್ಟೇನೂ ಆಗಲಿಲ್ಲ.
ಏನು, ತಮಾಷೆಯಾ?
"ಗೂಂಡಾಗಿರಿ ಬೇಡ" ಎಂದಿದ್ದೆ.
ಆ ಗಾಡಿ ಅವರ ಕರ್ಮಚಾರಿಗಳದ್ದು.
ಹಿಂದಿರುಗಿಸುತ್ತಿದ್ದೆ.
ಕೇಳಿಲ್ಲಿ, ಜಾಣನೇ,
ಬಾಸ್ ನಿನ್ನಿಂದಾಗಿ ನನ್ನನ್ನು ಕೆಲಸದಿಂದ ತೆಗೆಯುತ್ತಿದ್ದ!
ಒಳ್ಳೆಯದೇ ಅನಿಸುತ್ತೆ,
ಯಾಕೆಂದರೆ ನನ್ನ ಘಟಕದವರು ಸಾಯುತ್ತಿದ್ದಾರೆ, ಹಾಗೂ ನೀನೇನೂ ಮಾಡುತ್ತಿಲ್ಲ.
ಹೇ, ಹೇ, ನಿಮಗೆ ನ್ಯೂ ಏಜ್ ನಲ್ಲಿ ಸಿಕ್ಕಿದ್ದೆಲ್ಲವೂ ಬೇಕು ನನಗೆ.
- ಅರ್ಥ ಆಯಿತೇ? - ಸರಿ.
ಅದಕ್ಕೇ ಫೋನ್ ಉತ್ತರಿಸಿದ್ದು, ನಿನ್ನ ಬಳಿ ಮಾತಾಡಲು ಕಾರಣವಿದೆ.
ಅವರ ಭದ್ರತಾ ತಂಡದ ವಿವರಗಳನ್ನು ಕಳಿಸುತ್ತೇನೆ.
ಇವರ ಸಂಪರ್ಕಗಳ ಬಗ್ಗೆ ಸ್ವಲ್ಪ ನೋಡಿ ಹೇಳು.
ಇರು. ನಾನೇನು ಇಲ್ಲಿ ನಿನ್ನ ಕೆಲಸ ಮಾಡಲು ಇರುವುದೇ?
ಹೌದು.
ನಾವು ಬೋಸ್ಟನ್ ಗೆ ಹೋಗುತ್ತಿದ್ದೇವೆ.
ಬೋಸ್ಟನ್ ನಲ್ಲಿ ಏನಿದೆ?
ಸಿಂಫನಿ.
ಛೇ!
ಅಲ್ಲಿಗೆ ಹೋಗುವ ಮೊದಲು, ಡಿಕ್ಸನ್ ಮತ್ತು ನಾನು ಮಾರ್ಲೋ ಬರ್ನ್ಸ್ ಬಳಿ ಮಾತಾಡಿ,
ನಿಜ ಕಕ್ಕಿಸಲು ಪ್ರಯತ್ನಿಸುವೆವು.
ವಿಳಾಸ ಆನ್ಲೈನ್ ನಲ್ಲಿ ಇದೆ.
- ಅದಕ್ಕೇ ನಾನು ಮನೆ ಮಾಡಿಕೊಂಡಿಲ್ಲ. - ಹೂಂ. ಅದು ಕಾರಣ.
ನಾವು ಎಲ್ಲಾ ಕೆಲಸ ಮಾಡುವಾಗ, ನೀವೇನು ಮಾಡುವಿರಿ?
ನಾವು ಸ್ವಲ್ಪ ನಶೆ ಪಡೆಯಲು ನೋಡುವೆವು.
ಹಲೋ.
- ಛೇ! - ಪೊಲೀಸ್!
ಎಷ್ಟು ಒರಟು.
ಈ ವಾರ ನಿನಗೆ ಚೆನ್ನಾಗಿಲ್ಲ.
ಹೊಸ ಕೆಲಸ ಹುಡುಕಿಕೋ, ಬೇವರ್ಸಿ.
ಅವಳಿಗೊಂದು ಮಗು ಇದೆ.
ಮನೆಯಲ್ಲಿ ಯಾರೂ ಇಲ್ಲ.
ಹೌದು.
ಏನಾದರೂ ಆಸಕ್ತಿದಾಯಕವಾಗಿದೆಯೇ?
ಮಾರ್ಲೋ ಬಿಟ್ಟು ಹೋದ ಕೆಲವು ಬೆಲೆಬಾಳುವ ಅಭರಣಗಳಷ್ಟೇ.
ಬಿಟ್ಟು ಹೋದ?
ಓಡಿ ಹೋಗಿದ್ದಾಳೆ ಎನ್ನುವೆಯಾ?
ಹಿಂದಿನ ಬಾಗಿಲಿನಿಂದ ಓಡಿ ಹೋಗಿದ್ದಾಳೆ, ಮುಚ್ಚದೆ.
ಮನೆ ತುಂಬಾ ಬಟ್ಟೆಗಳು. ತುರ್ತಾಗಿ ಬ್ಯಾಗ್ ತುಂಬಿಸಿಕೊಂಡಂತೆ.
ಕ್ಲೋಸೆಟ್ ಮತ್ತು ಕ್ಯಾಬಿನೆಟ್ ಗಳು ತೆರೆದೇ ಇವೆ.
ಟೂತ್ಬ್ರಷ್ ಮತ್ತು ಟೂತ್ಪೇಸ್ಟ್ ತೆಗೆದುಕೊಂಡು ಹೋಗಿದ್ದಾಳೆ.
ಅಪಹರಣವಾಗಿದ್ದರೆ ಅವು ಇಲ್ಲೇ ಇರುತ್ತಿದ್ದವು.
ಜೇನ್ ಒಬ್ಬಳು ಗೇಮರ್.
ಆಟದ ಆಯ್ಕೆಗಳು ಚೆನ್ನಾಗಿವೆ.
ಇಲ್ಲಿ ಬಂದು ಇದನ್ನೊಮ್ಮೆ ನೋಡು.
ಓಡಿ ಹೋಗುವಾಗ ಯಾರು ಹಣದ ಕಂತೆಯನ್ನು ಬಿಟ್ಟು ಹೋಗುತ್ತಾರೆ?
ಮಾರ್ಲೋ ಬರ್ನ್ಸ್ ನಂತಹವರು.
ಒಮ್ಮೆ ದೃಢೀಕರಿಸಿ, ನಿಮಗೊಂದು ಕಾಡಿಲಾಕ್ ಎಸ್ಕಲೇಡ್ ಬೇಕಿದೆ,
ಮೂರು ದಿನಗಳಲ್ಲಿ ಅದನ್ನು ಜೆಎಫ್ಕೆ ಏರ್ಪೋರ್ಟ್ನಲ್ಲಿ ಬಿಡುವಿರಿ.
ಕೊಲರೆಡೊ ಚಾಲಕ ಪರವಾನಗಿ ಎಲ್ಜೋಗ್ಬಿ
ಹೌದು.
ನಿಮ್ಮ ನಿಷ್ಠೆಗಾಗಿ,
ನಾವು ಉಚಿತವಾಗಿ ನಿಮಗೆ ಸಿರಿಯಸ್ಎಕ್ಸ್ಎಂ ಪ್ಲಾಟಿನಂ ಕೇಳುವಿಕೆಗೆ ನವೀಕರಿಸಿದ್ದೇವೆ.
ಅದ್ಭುತ.
ನಮ್ಮ ಜೊತೆ ವ್ಯವಹಾರಕ್ಕೆ ಧನ್ಯವಾದಗಳು, ಡಾ. ಎಲ್ಜೋಗ್ಬಿ. ನಿಮ್ಮ ಚಾಲನೆ ಆನಂದಿಸಿ.
ನಿನಗಿದು ಬೇಕೇ?
ನನಗೆ ಕಾಮಿಕ್ ಪುಸ್ತಕಗಳು ಏಕೆ ಇಷ್ಟ ಗೊತ್ತೇ?
ಬೋಸ್ಟನ್, ಮಸ್ಸಾಚುಸೆಟ್ಸ್
ಅಬ್ಬಬ್ಬಾ, ಇಲ್ಲಿ ನೋಡು.
ನಾಗರಿಕನಂತೆ ಕಾಣುತ್ತಿರುವೆ ಈಗ.
- ನೀನು ಹಾಕಿಕೊಂಡಿದ್ದ ಬಟ್ಟೆಗಳೆಲ್ಲಿ? - ಕಸದ ಬುಟ್ಟಿಯಲ್ಲಿ.
ಕಸದ ಬುಟ್ಟಿಯಲ್ಲೇ? ಯಾಕೆ?
ಈಗಾಗಲೇ ಬೂಟ್ ಗಳಿದ್ದಾವೆ.
ಇನ್ನಷ್ಟು ಬಟ್ಟೆಗಳಿದ್ದರೆ ಒಂದು ಸೂಟ್ಕೇಸ್ ಬೇಕಾಗುವುದು.
ಸೂಟ್ಕೇಸ್ ಬಂದರೆ, ಅದನ್ನಿಡಲು ಮನೆ ಬೇಕು.
ಮತ್ತೆ ಓಡಾಡಲು ಕಾರ್.
ಆಮೇಲೆ ಅರ್ಜಿಗಳನ್ನು ತುಂಬಲಾರಂಭಿಸುವೆ.
ಅಂದರೆ, ಒಂದು ಶರ್ಟ್ ಕೂಡ ನಿನಗೆ ತುಂಬಾ ಹೆಚ್ಚಾಗುವುದೇ?
ನಿನಗೆ ಹುಚ್ಚು ಎಂದು ಯಾರಾದರೂ ಹೇಳಿದ್ದಾರೆಯೇ?
ಇಲ್ಲ.
ಮಾರ್ಲೋ ಬರ್ನ್ಸ್ ಆಷ್ಟು ಹಣ ಬಿಟ್ಟು,
ಕೇವಲ ಬಟ್ಟೆಯೊಂದಿಗೆ ಪರಾರಿಯಾದ ಬಗ್ಗೆ ನಿನಗೆ ಏನನಿಸುತ್ತೆ?
ಖಚಿತವಾಗಿ ಗೊತ್ತಿಲ್ಲ ಇನ್ನೂ.
ಟೂತ್ಬ್ರಷ್ ತೆಗೆದುಕೊಂಡು ಹೋಗಿದ್ದಾಳೆ.
ನಿನಗೆ ತಕ್ಕ ಜೋಡಿ.
ಬಾಯಿ ಮುಚ್ಚು.
ಒಂದು ಪದವೂ ಬೇಡ.
- ಅಬ್ಬಾ ದೇವರೇ. - ಎರಡು ಪದಗಳಾದವು.
ಇನ್ನೊಂದು ಪದ ಹೊರಬಂದರೆ, ಚಪ್ಪಲಿ ತೆಗೆದು ಕುಂಡಿಯೊಳಗೆ ತೂರಿಸುವೆ.
ಚೆನ್ನಾಗಿ ಕಾಣುತ್ತಿರುವೆ ಎನ್ನುತ್ತಿರುವೆ ಅಷ್ಟೇ. ಇಬ್ಬರೂ ಚೆನ್ನಾಗಿ ಕಾಣುತ್ತಿರುವಿರಿ.
ಕೇಕ್ ಮೇಲಿನ ಬೇವರ್ಸಿ ಗೊಂಬೆಗಳಂತೆ ಕಾಣುತ್ತಿದ್ದೇವೆ.
ಇಗೋ. ನನ್ನ ಪಿಂಚಣಿ ಬಂದಾಗ ಇದರ ಹಣ ಕೊಡುವೆ.
ನಿನ್ನ ಪಿಂಚಣಿ ಹಣ ಇದಕ್ಕೆ ಸಾಕಾಗಲ್ಲ.
ಹೊಟೇಲ್ ಕೋಣೆಗೂ, ವಿಮಾನ ದರಕ್ಕೂ ಸಾಕಾಗಲ್ಲ.
ಎರಡು ತಿಂಗಳಲ್ಲಿ ಹಿಂದಿರುಗಿಸುವೆ.
ಸರಿ.
ಎಲ್ಲರೂ ತಯಾರೇ?
ಹೋಗಿ ಸ್ವಲ್ಪ ನೀರಸ ಸಂಗೀತ ಕೇಳೋಣ.
ಸರಿ.
ಮತ್ತು ಬಾಸ್, ತೆರೆದ ಬಾಯಿ ಮುಚ್ಚಿ, ಕೀಟಗಳು ಹೋಗದೆ.
ಕ್ಷಮಿಸಿ.
ಧನ್ಯವಾದ. ಕ್ಷಮಿಸಿ.
- ಸ್ವಲ್ಪ ಜಾಗ. - ಖಂಡಿತ.
ಛೇ. ಇದು...
- ಕ್ಷಮಿಸಿ. - ಪರವಾಗಿಲ್ಲ.
ಕ್ಷಮಿಸಿ. ಸ್ವಲ್ಪ ಗೊಂದಲದಲ್ಲಿದ್ದೇನೆ. ನನ್ನ ಬಳಿ ಇರುವುದು
ಆರ್ಕೆಸ್ಟ್ರ ಸೀಟುಗಳೇ ಅಥವಾ ಫ್ಲೋರ್ ಬಾಕ್ಸ್ ಸೀಟುಗಳೇ,
ನನಗಿವುಗಳ ಅರ್ಥವೂ ಗೊತ್ತಿಲ್ಲ.
- ಸ್ವಲ್ಪ ಸಹಾಯ ಮಾಡುವಿರಾ? - ಕೊಡಿ, ಏನಿದೆ ನೋಡೋಣ.
- ಆ ಮಧ್ಯದ ಜಾಗ ನಿಮ್ಮದು... - ಸರಿ.
...ಆದರೆ ಅದು ಚೆನ್ನಾಗಿರಲ್ಲ. ಇಲ್ಲಿ ಕೆಳಗಿನಿಂದ ಚೆನ್ನಾಗಿರುತ್ತೆ.
ಆ ಧ್ವನಿ ಬೆಚ್ಚನೆ ಹೊದಿಕೆಯಂತೆ ನಿಮ್ಮನ್ನು ಸುತ್ತುವರಿಯುತ್ತೆ.
ನನ್ನ ಸಹಾಯಕನೊಂದಿಗೆ ನಿಮ್ಮ ಟಿಕೆಟ್ ವಿನಿಮಯ ಮಾಡಿಕೊಳ್ಳಿ.
ಅವನಿಗೆ ಬೇಸರವಾದರೆ?
ಕೆಲಸ ಉಳಿಸಿಕೊಳ್ಳಲು ಅವನದನ್ನು ಮಾಡಲೇಬೇಕು.
ಬನ್ನಿ, ಕುಳಿತುಕೊಳ್ಳಿ.
ಧನ್ಯವಾದ.
ಬಿದ್ದಾಯಿತು ಬುಟ್ಟಿಗೆ.
ಹದಿಮೂರು 14ಗಳಿವೆ ಮತ್ತು ಎಂಟು 13ಗಳಿವೆ.
ಏಳು ತಿಂಗಳಲ್ಲಿ, ವಾರಕ್ಕೆ ಆರು ದಿನ ಕೆಲಸ ಮಾಡಿದಲ್ಲಿ.
ಕೆಲಸದ ಗಂಟೆಗಳೇ ಇವು? ಅಥವಾ ರೇಟಿಂಗ್? ಏನೋ ಗೊತ್ತಿಲ್ಲ.
ಇನ್ನೂ ಬೇಕೇ?
- ಹೂಂ. - ಬೇಕು, ಮೇಡಮ್.
ಹಾಗೇ ಬಿಲ್ ತಂದು ನನಗೆ ಕೊಡಿ. ಇವನ ಬಳಿ ಹಣವಿಲ್ಲ.
ಖಂಡಿತ. ಲೆಕ್ಕ ಹಾಕಿ ತಂದುಕೊಡುವೆ.
ಅದ್ಭುತ.
ಇದು ಲೆಕ್ಕ.
ಏನು?
ಇಲ್ಲಿ.
ಹದಿಮೂರು 14ಗಳು.
14 ಬಾರಿ ಆಗಬೇಕಿದ್ದದ್ದು ಏನೋ 13 ಬಾರಿ ಅಷ್ಟೇ ಆಗಿದೆ.
ಇಲ್ಲಿ, 13 ರಲ್ಲಿ 11 ಬಾರಿ. 11 ರಲ್ಲಿ ಎಂಟು ಬಾರಿ.
ಹೇ, ಪುಟ್ಟ. ನಾನು...
ಸರಿ, ನಾನು ಏನು ಹೇಳಿದ್ದೆ?
ಕೈಗಳು ಸಹಾಯ ಮಾಡುವುದಕ್ಕಿರುವುದು, ಹೊಡೆಯುವುದಕ್ಕಲ್ಲ.
ಅಣ್ಣನ ಬಳಿ ಕ್ಷಮೆ ಕೇಳು. ಆಟದ ಸಾಮಾನು ಹಂಚಿಕೋ. ಸರಿಯೇ?
ಐ ಲವ್ ಯು.
ತುಂಬಾ ತುಂಬಾ.
ಸರಿ. ಈಗ ಬಾಯ್.
ಕ್ಷಮಿಸು, ಅವರಿಗೆ ನನ್ನ ಎಸೆಯುವಂತಹ ಫೋನ್ ಸಂಖ್ಯೆ ಏಕೆ ಕೊಟ್ಟೆ ಗೊತ್ತಿಲ್ಲ...
ಸಂತಸದಿಂದಿರುವೆ.
ಲೆಕ್ಕ ಹಾಕಿದೆ.
2,197 ಒಟ್ಟು ಘಟನೆಗಳು ಆಗಿವೆ, ಯಾವ ಘಟನೆಗಳೋ ಗೊತ್ತಿಲ್ಲ.
ಆದರೆ ಅದು ಫಲಿಸಿದ್ದು 1,547 ಬಾರಿ ಮಾತ್ರ. ಅಷ್ಟು ಒಳ್ಳೆಯ ಸಂಖ್ಯೆ ಅಲ್ಲ.
ಎಷ್ಟು ಬಾರಿ ವಿಫಲರಾಗಿದ್ದಾರೆ ನೋಡು.
2,197 ರಲ್ಲಿ 1,547 ಕಳೆದರೆ,
650. ದೇವರೇ.
650 100 ಸಾವಿರದ ದರದಲ್ಲಿ?
ಏನೋ ಸಂಬಂಧವಿದೆ.
ಮತ್ತೆ...
"ಕೈಗಳು ಸಹಾಯ ಮಾಡುವುದಕ್ಕೆ"?
ನಿನ್ನ ಜೇಬಿನಲ್ಲಿ ಹಿತ್ತಾಳೆಯ ನಕಲ್ಸ್ ಇವೆ.
ಪಾ ಪ್ಯಾಟ್ರೋಲ್ ನ ಬ್ಯಾಂಡ್ ಏಡ್ ಮತ್ತು ಆಟದ ಮೈದಾನದ ಮರಳೂ ಇದೆ.
ನೋಡು, ನಾನಿಲ್ಲದಿದ್ದಾಗ ಕರೆ ಮಾಡುತ್ತಲೇ ಇರುತ್ತಾರೆ.
ನಾನಿದ್ದಾಗ, ಹೇಗೆಂದರೆ,
ಬೆಳಗ್ಗೆ ಏಳು ಗಂಟೆಗೆ ಫುಟ್ಬಾಲ್,
ಶಿಕ್ಷಕರೊಂದಿಗೆ ಸಭೆ,
ಹೆಂಡತಿಯೊಂದಿಗೆ ಸೆಕ್ಸ್.
ನನಗೇ ನನ್ನ ಬಳಿ ಸಮಯವಿಲ್ಲ.
ಆದರೆ ಅದಕ್ಕಾಗಿ ನೀನೇನು ಬೇಕಾದರೂ ಮಾಡುವೆ.
650 ಲಕ್ಷವನ್ನೂ ಬಿಡುವೆ.
ನೀನು ಬದಲಾಗಿರುವೆ, ಓ'ಡೊನೆಲ್.
ಹೂಂ. ನೀನೂ ಪ್ರಯತ್ನಿಸಿ ನೋಡು.
ಜಾಗ ತಗೋ, ಕುಟುಂಬ ಕಟ್ಟಿಕೋ.
ಪೋಷಕ-ಶಿಕ್ಷಕರ ಸಭೆಯಲ್ಲಿ ಭಯಾನಕ ಎನಿಸುವೆ, ಆದರೆ ಒಳ್ಳೆಯ ತಂದೆ ಆಗುವೆ.
- ಜಾಗ ಇದ್ದರೆ, ನಾನು ನಾಲ್ಕು... - ನಾಲ್ಕೈದು ನಾಯಿ ಕೊಳ್ಳುವೆ.
ನಾಲ್ಕೈದು ನಾಯಿಯೇ, ಹೆಂಗಸಲ್ಲವೇ?
ಡಿಕ್ಸನ್ ಕೂಡ ಬೇಡವೇ?
ಅವಳು ಸ್ನೇಹಿತೆ.
ಸರಿ.
ನೀನು ಹೇಳಿದಂತೆ. ಆದರೆ ಅವಳ ಬಟ್ಟೆ ಚೆನ್ನಾಗಿತ್ತು.
ತುಂಬಾ ಚೆನ್ನಾಗಿತ್ತು.
ನೀಗ್ಲೇ. ಈಗ ಮಧ್ಯಂತರ.
ಡಿಕ್ಸನ್ ಮತ್ತು ಬಾಯ್ಡ್ ಈಗ ಹೊರಟರು.
ಇಗೋ ಬಂದರು.
ಬಟ್ಟೆ ಚೆನ್ನಾಗಿದೆ.
ನನ್ನ ಕಾರು ಇಲ್ಲೇ ಮೂಲೆಯಲ್ಲಿದೆ. ಪರವಾಗಿಲ್ಲವೇ?
ನೀನೆಲ್ಲೇ ಹೋದರೂ ನಿನ್ನನ್ನು ಹಿಂಬಾಲಿಸುವೆ, ಸುಂದರಿ.
- ಪಾರ್ಟಿ ಮಾಡೋಣ ಬಾ. - ಸರಿ.
ನೋಡು ಅವಳನ್ನು.
ಬಾಯ್ಡ್ ಬುಟ್ಟಿಗೆ ಬೀಳಲೇಬೇಕಿತ್ತು.
ಮತ್ತೆ ನೀಗ್ಲೇ. ನನ್ನ ಹುಡುಗ ಬಂದಿದ್ದಾನಂತೆ.
ಹೇ, ಈ ನಿನ್ನ ಗೆಳೆಯ, ನಮ್ಮ ಸಹಾಯಕ್ಕೆ ಬರುತ್ತಾನಲ್ಲವೇ?
ಅವನು ಆರ್ಮಿಯಲ್ಲಿ ಇದ್ದಿದ್ದರೆ, ಅವನನ್ನು 110 ಸೇರಲು ಹೇಳುತ್ತಿದ್ದೆ.
ಇಲ್ಲಿ ಬಾ.
ಆಗಲೇ ನಿಮಿರಿರುವೆ.
ಏನು ಹೇಳಲಿ? ಶಾಸ್ತ್ರೀಯ ಸಂಗೀತ ನನಗೆ ಹುಚ್ಚೆಬ್ಬಿಸುತ್ತೆ.
ಆರಾಮವಾಗಿ, ಸಂಗೀತಗಾರನೇ. ಮೊದಲು ಸ್ವಲ್ಪ ನಶೆಯಾಗಲಿ.
ನಿಜವಾಗಿಯೂ? ಸರಿ.
- ಇಗೋ. ಇದನ್ನು ಹಿಡಿದುಕೋ. - ಹೂಂ, ಹೂಂ.
ಅದನ್ನು ಹಿಡಿ.
ಇದನ್ನು ಎಷ್ಟು ದಪ್ಪ ಅಥವಾ ಸಣ್ಣ ಮಾಡಬೇಕು ನನಗೆ ಗೊತ್ತಿಲ್ಲ...
ಹೇ, ನಾನು ಮಾಡುವೆ.
ಥ್ಯಾಂಕ್ ಯು.
ಸರಿ. ಮೊದಲು ಮಹಿಳೆಯರಿಗೆ?
ಇಲ್ಲ. ಎಲ್ಲಾ ಕೆಲಸ ನೀನು ಮಾಡಿದ್ದು. ಬಹುಮಾನವೂ ನಿನಗೇ ಮೊದಲು.
ನೀನು ಹೇಳಿದಂತೆಯೇ ಆಗಲಿ.
ಅಯ್ಯೋ.
ಛೇ. ಆರಾಮವಾಗಿರು.
ಸರ್, ದಯವಿಟ್ಟು ನಶೆಯನ್ನು ಬದಿಗಿಟ್ಟು, ಕಾರಿನಿಂದ ಹೊರಬನ್ನಿ.
ಆ ನಶೆ ನನ್ನವಲ್ಲ!
ಯಾವ ನಶೆ?
ಕನ್ನಡಿಯ ಮೇಲಿರುವುದೇ ಅಥವಾ ನಿಮ್ಮ ಮೂಗಿನ ಮೇಲಿರುವುದೇ?
ಮೇಕಪ್ ಕನ್ನಡಿ ನನ್ನ ಬಳಿ ಏಕಿರುತ್ತೆ? ಅವೆಲ್ಲಾ ಅವಳದೇ!
ಅವಳು ಹಾಗೆ ಹೇಳುತ್ತಿಲ್ಲ. ಅವಳು ಅದನ್ನು ಹಿಡಿದುಕೊಂಡಿರಲಿಲ್ಲ.
ಅವಳು ತಪಾಸಣೆಗೆ ರಕ್ತ ಮತ್ತು ಮೂತ್ರ ನೀಡಿದ್ದಾಳೆ.
ನೀವೂ ನೀಡುವಿರಾ?
ಕೇಳಿ, ಅಧಿಕಾರಿಗಳೇ,
ನನಗೆ ಹೀಗೆ ಹೇಳಲು ಇಷ್ಟವಿಲ್ಲ, ಆದರೆ ನಾನು ಯಾರೆಂದು ನಿಮಗೆ ಗೊತ್ತೇ?
ನಿಜ ಹೇಳಬೇಕೆಂದರೆ, ನನಗೆ ಗೊತ್ತು, ಬಾಯ್ಡ್ ಅವರೇ.
ಮತ್ತು ಕಾರಿನಲ್ಲಿದ್ದ ಮಹಿಳೆ ನಿಮ್ಮ ಹೆಂಡತಿ ಅಲ್ಲವೆಂದೂ ನನಗೆ ಗೊತ್ತು.
ಮದುವೆಯ ಪವಿತ್ರತೆಯನ್ನು ನಿರ್ಲಕ್ಷಿಸುವವರ ಮೇಲೆ
ನನಗೆ ಇನ್ನೂ ಹೆಚ್ಚು ಕೋಪ.
ನೀವು ಸಚಿವ ಲಾವೋಯ್ ಗೆ ಕೆಲಸ ಮಾಡುವುದೆಂದೂ ನನಗೆ ಗೊತ್ತು.
ಆದರೆ ಸಿಸ್ಟಂನಲ್ಲಿ ನಿಮ್ಮ ಹೆಸರು ಹಾಕಿದಾಗ,
ಎಫ್ಬಿಐ ಕಚೇರಿಯಲ್ಲಿ ಗಂಟೆಗಳು ಹೊಡೆದುಕೊಂಡವು.
ಎರಡು ಹುಡುಗರನ್ನು ನಿಮ್ಮೊಂದಿಗೆ ಮಾತಾಡಲು ಕಳಿಸಿದ್ದಾರೆ.
ಅವರಿಗೆ ನಿಮ್ಮ ಬಾಸ್ ಯಾರಾದರೂ ಚಿಂತೆಯಿಲ್ಲ.
ನಾನು ಸ್ಪೆಷಲ್ ಏಜೆಂಟ್ ಜ್ಯಾಕ್ ಮಾರ್ಗ್ರೇವ್.
ಇದು ಸ್ಪೆಷಲ್ ಏಜೆಂಟ್ ಬ್ಲೇಕ್.
ಲೆಫ್ಟಿನೆಂಟ್ ಆಸ್ಕರ್ ಫಿನ್ಲೆ.
ನಾನು ವಕೀಲನಿಲ್ಲದೆ ಮಾತಾಡಲಾರೆ.
ವಕೀಲ ಬೇಕೇ ನಿನಗೆ?
ಸರಿ. ಕರೆ.
ಖಂಡಿತ. ಇಲ್ಲಿಂದ ಒಂದು ಗಂಟೆಯಲ್ಲಿ ನನ್ನನ್ನು ಹೊರಗೆ ಕರೆದೊಯ್ಯುತ್ತಾರೆ.
ಒಂದು ಗಂಟೆ
ತುಂಬಾ ತಡವಾಯಿತು.
ಏಕೆಂದರೆ ಅವರು ಬರುವಷ್ಟರಲ್ಲಿ,
ಸಚಿವರ ಶಾಸಕಾಂಗ ನಿರ್ದೇಶಕ, ಇನ್ನೊಬ್ಬ ಮಹಿಳೆಯ ಗಾಡಿಯಲ್ಲಿ ಕುಳಿತು,
ನಶೆ ಮಾಡುತ್ತಿದ್ದ ಕತೆ,
ದ ಗ್ಲೋಬ್ ಮತ್ತು ದ ಹೆರಾಲ್ಡ್ ನ ಮೊದಲ ಪುಟದಲ್ಲಿರುತ್ತೆ.
ನೋಡು,
ಇದು ಶಾಲೆ ಕಾಲೇಜು ಅಲ್ಲ, ಹುಡುಗ.
ದುಡ್ಡಿನಿಂದ ಹಾಳಾದ ಶಾಲಾ ವಿದ್ಯಾರ್ಥಿ ಅಲ್ಲ ನೀನೀಗ.
ನೀನೀಗ ರಾಜಕೀಯದ ಮನುಷ್ಯ.
ಜನರು ನಿನ್ನ ಮಾನ ಮರ್ಯಾದೆ ತೆಗೆಯಲು ಕಾಯುತ್ತಿರುತ್ತಾರೆ.
ಆದ್ದರಿಂದ, ನೀನು,
ಈ ಆರೋಪಗಳಿಂದ ತಪ್ಪಿಸಿಕೊಳ್ಳಲು ಸಾಧ್ಯವಿಲ್ಲ.
ನಾವು ಹಾಗಾಗಲು ಬಿಡುವುದೂ ಇಲ್ಲ.
ಯಾಕೆ ಗೊತ್ತೇ?
ಹೂಂ. ಯಾಕೆ?
ಯಾಕೆಂದರೆ, ನಮಗೆ ನೀನು ಇಷ್ಟ ಇಲ್ಲ.
ನೀವೇಕೆ ಇಲ್ಲಿದ್ದೀರೆಂದೂ ನನಗೆ ಗೊತ್ತಿಲ್ಲ.
ನಾವು ಇಲ್ಲಿ ಬಂದಿರುವುದು ಲಿಟಲ್ ವಿಂಗ್ ಬಗ್ಗೆ
ಎಲ್ಲವನ್ನೂ ತಿಳಿಯಲು.
- ನಾನು ಹೋಗಿ... - ಹೂಂ, ಹೋಗು.
ಹೂಂ. ಇವನ ಹೆಂಡತಿಗೆ ಕರೆ ಮಾಡುವೆ.
ಡಿಸಿಯಲ್ಲಿ ಅವಳು ಇವನ ಬಗ್ಗೆ ತಲೆ ಕೆಡಿಸಿಕೊಂಡು ಕುಳಿತಿರಬಹುದು.
ತುಂಬಾ ತಲೆ ಕೆಟ್ಟಿರುತ್ತೆ.
ಹೆಂಡತಿ ಖುಷಿಯಾಗಿದ್ದರೆ, ಜೀವನ ಖುಷಿ.
ಸರಿ, ಸರಿ.
- ಹಲೋ? - ತಪ್ಪು ಸಂಖ್ಯೆ.
ಮಾತಾಡು.
ಅದು ಅಷ್ಟು ದೊಡ್ಡ ವಿಷಯವೇನಲ್ಲ.
ಲಿಟಲ್ ವಿಂಗ್ ಒಂದು ಕೋಡ್ ಅಷ್ಟೇ.
ಏನಕ್ಕೆ?
ಅಭಿವೃದ್ಧಿಯಾಗುತ್ತಿರುವ ಒಂದು ತಂತ್ರಜ್ಞಾನಕ್ಕೆ.
ಕೆಲವು ನಂಬಲಸಾಧ್ಯ ಕ್ಷಿಪಣಿ ವಿರೋಧಿ ಸಾಫ್ಟ್ವೇರ್
ವಾಣಿಜ್ಯ ವಿಮಾನಗಳನ್ನು ರಕ್ಷಿಸಲು ಅಭಿವೃದ್ಧಿಪಡಿಸಲಾಗಿದ್ದು,
ಆದರೆ ಒಂದು ಏರೋನಾಟಿಕ್ಸ್ ಕಂಪನಿ ನಮ್ಮ ಬಳಿ ಬಂದರು.
ನಾನು ಊಹಿಸುವೆ.
ನ್ಯೂ ಏಜ್.
ಹೌದು. ನ್ಯೂ ಏಜ್.
ಅವರಿಗೆ ಸಾಫ್ಟ್ವೇರ್ ಬದಲಿಸಬಹುದೆಂದು ಗೊತ್ತಾಯಿತು.
ಕ್ಷಿಪಣಿ ವಿರೋಧ ಮಾತ್ರವಲ್ಲ, ಕ್ಷಿಪಣಿ ಒಳಗೂ ಬಳಸಬಹುದೆಂದು ತಿಳಿಯಿತು.
ಅದನ್ನು ಚಿಕ್ಕದಾಗಿಸಿ
ಹೆಗಲಿನ ಮೇಲಿಂದ ಹಾರಿಸುವ ಶಸ್ತ್ರಾಸ್ತ್ರದಲ್ಲಿ ಸ್ಥಾಪಿಸಬಹುದೆಂದು ತಿಳಿಯಿತು.
ಇದರಿಂದ ಕ್ಷಿಪಣಿಗಳು ಎಲ್ಲಾ ಅಡೆತಡೆಗಳನ್ನು
- ಹಿಮ್ಮೆಟ್ಟಬಹುದು. - ಹೇಗೆ?
ಅದು ನೀನು ವಿಜ್ಞಾನಿಯ ಬಳಿ ಕೇಳಬೇಕು.
ನನಗೆ ಗೊತ್ತಿರುವುದು ಇಷ್ಟೇ,
ನೆಲದಿಂದ ಹಾರಿಸಿದ ಕ್ಷಿಪಣಿಗಳು, ಗುರಿಯನ್ನು ಸಂಪೂರ್ಣವಾಗಿ ಬೈಪಾಸ್ ಮಾಡಿ,
ಪೈಲಟ್ಗಳನ್ನು ಬೆದರಿಕೆ ಹಾದುಹೋಗಿದೆ ಎಂದು ನಂಬುವಂತೆ ಮಾಡುವುದು,
ಮತ್ತು ಅವು ಹಿಂದಿರುಗಿದಾಗ,
ವಿಮಾನದ ಮೇಲೆ ಮತ್ತೆ ದಾಳಿ ಮಾಡುತ್ತವೆ.
ಸಾವು ಖಚಿತ, ತಪ್ಪಿಸಿಕೊಳ್ಳಲು ಸಾಧ್ಯವಿಲ್ಲ.
ಕ್ಷಿಪಣಿ ಹಾರಿದರೆ, ಗುರಿ ಮುಟ್ಟಿಯೇ ತೀರುವುದು. ಅಷ್ಟೇ.
ಸಚಿವ ಲಾವೋಯ್ ಗೂ ಇದಕ್ಕೂ ಏನು ಸಂಬಂಧ?
ಈ ಯೋಜನೆಗೆ ವಿನಿಯೋಗ ಮಸೂದೆಯ ಆಗತ್ಯವಿತ್ತು, ಸರಿಯೇ?
ಮಸೂದೆ ಒಪ್ಪಂದ ನಡೆಯಬೇಕೆಂದರೆ,
ವರ್ಷಗಟ್ಟಲೆ ಅಧಿಕಾರಿಗಳ ಹಿಂದೆ ಸುತ್ತಬೇಕು,
ನಾಗರಿಕ ತಂತ್ರಜ್ಞಾನವನ್ನು ಮಾರ್ಪಡಿಸುವ ಬಗೆಗಿನ ಕೆಲವು ರಹಸ್ಯ ಕಾನೂನುಗಳಿಂದಾಗಿ.
ಆದರೆ ಲಾವೋಯ್ ಗೆ ಗೊತ್ತಿತ್ತು, ಇದು ನಮ್ಮ ಮಿಲಿಟರಿಯನ್ನು ಭವಿಷ್ಯಕ್ಕೆ ಕೊಂಡೊಯ್ಯುತ್ತೆಂದು.
ಹಾಗಾಗಿ, ಸರಿಯಾದ ಮಾರ್ಗದಲ್ಲಿ ಹೋಗಬೇಕೆಂದು
ಕೈಕಟ್ಟಿ ಕುಳಿತಿದ್ದರೆ,
ಏನೂ ಮುಂದೆ ಸಾಗುತ್ತಿರಲಿಲ್ಲ.
ಅಂದರೆ, ಲಾವೋಯ್ ಪ್ರತಿಷ್ಠಿತ ರೀತಿಯಲ್ಲಿ
ಅಧಿಕಾರಿಗಳ ಮೂಲಕ ಹೋಗಲಿಲ್ಲ.
ನಾನದನ್ನು ಸಾವಿರ ಪುಟದ ಶಾಸನದಲ್ಲಿ ಅಡಗಿಸಿದೆ,
ಲಾವೋಯ್ ಎಲ್ಲರ ಕೈಕುಲುಕಿ ಮತ ಪಡೆದ.
ಅದಲ್ಲಿತ್ತೆಂದೂ ಯಾರಿಗೂ ಗೊತ್ತಾಗಲಿಲ್ಲ.
ಮತ್ತು ಅವನಿದನ್ನು ಒಳ್ಳೆಯದಕ್ಕಾಗಿ ಮಾಡಿದನೇ?
ಪ್ರಜಾಪ್ರಭುತ್ವದ ರಕ್ಷಣೆಗಾಗಿ?
ಮೇಜಿನ ಕೆಳಗಿಂದ ನೀವೇನೂ ಪಡೆದಿಲ್ಲವೇ?
ನೀವೇನು ಚಿಕ್ಕ ಮಕ್ಕಳೇ?
ಇದು ಡಿಸಿ, ಇಲ್ಲಿ ಕೆಲಸಗಳು ಹಾಗೆ ನಡೆಯಲ್ಲ.
ಅಷ್ಟಲ್ಲದೆ, ಲಾವೋಯ್ ಗೆ ತಿಳಿದಿತ್ತು, ಇದರಿಂದ ಬಹಳಷ್ಟು ಜೀವಗಳನ್ನು ಉಳಿಸಬಹುದು ಎಂದು.
ಅಂದರೆ,
ಸ್ಟಾರ್ ವಾರ್ಸ್ ರಕ್ಷಣಾ ಕಾರ್ಯಕ್ರಮದ ಬಗ್ಗೆಯೂ ಎಲ್ಲರೂ ಹೀಯಾಳಿಸಿದರು,
ಆದರೆ ಈಗ ನೋಡಿ, ಅದು ಎಷ್ಟು ಮುಂದುವರೆದಿದೆ.
ಎಲ್ಲರೂ ಕ್ಷಿಪಣಿಗಳನ್ನು ಹಾರಿಸುತ್ತಿದ್ದಾರೆ.
ಲಿಟಲ್ ವಿಂಗ್ ಆಕಾಶದಿಂದ ಏನನ್ನಾದರೂ ಉರುಳಿಸಬಲ್ಲದು.
ಏನನ್ನಾದರೂ?
ವಾಣಿಜ್ಯ ವಿಮಾನವನ್ನೂ ಸಹ?
ಹಾರಿದರೆ, ಗುರಿ ಮುಟ್ಟಿಯೇ ತೀರುವುದು.
- ನೀನೇ ಹೇಳಿದ್ದು. - ಆದರೆ ಇದು ನಮ್ಮ ತಂತ್ರಜ್ಞಾನ. ನಮ್ಮಲ್ಲಿದೆ.
ಬೇರೆ ಯಾರಿಗೂ ಇದು ಸಿಗಲ್ಲ.
ನೀವು ಯೋಚಿಸುತ್ತಿರುವಂತೆ ಏನೂ ಆಗಲ್ಲ.
ನ್ಯೂ ಏಜ್ ಭದ್ರ ಜಾಗ. ಅವರ ಎರಡೂ ನೆಲೆಗಳಲ್ಲಿ
- ಅತ್ಯುತ್ತಮ... - ಎರಡೂ ನೆಲೆಗಳು?
ಏನು ನಿನ್ನ ಅರ್ಥ?
ನ್ಯೂ ಏಜ್ ನ ಎರಡು ನೆಲೆಗಳಿವೆ.
ಸಾಫ್ಟ್ವೇರ್ ಗೆ ನ್ಯೂ ಯಾರ್ಕ್,
ಹಾರ್ಡ್ವೇರ್ ಗೆ ಡೆನ್ವರ್ ನಲ್ಲಿನ ಉತ್ಪಾದನಾ ಘಟಕ.
ಇನ್ನೇನಿದೆ ಹೇಳಲು?
ಅಷ್ಟೇ. ನನಗಷ್ಟೇ ಗೊತ್ತಿರುವುದು, ನನ್ನಾಣೆ.
ನಾನು ಮತ್ತು ಲಾವೋಯ್ ಸ್ವಲ್ಪ ಅಡ್ಡದಾರಿ ಹಿಡಿದೆವು.
ಮಾಡಬಾರದ ಕೆಲವು ಕೆಲಸ ಮಾಡಿದೆವು,
ಆದರೆ ಕೇವಲ ಶಾಸನ ಒಪ್ಪಂದವಾಗಲಿ ಎಂದು,
ದೇಶವನ್ನು ರಕ್ಷಿಸಲು.
ಅದರಿಂದ ಏನಾಯಿತು?
ಹೇ, ನನ್ನ ಡ್ರಗ್ ಚಾರ್ಜಸ್ ಕೈಬಿಡುವಿರಲ್ಲವೇ?
ಗೊತ್ತಿಲ್ಲ. ನಾನು ಪೊಲೀಸ್ ಅಲ್ಲ.
ನಿನ್ನ ಕರೆ ಬಂದದ್ದು ಬಹಳ ಆಶ್ಚರ್ಯವಾಯಿತು.
ನೀನು ಮತ್ತೆ ಪೊಲೀಸ್ ಆಗಿದ್ದು ಬಹಳ ಆಶ್ಚರ್ಯವಾಯಿತು.
ಅದೂ ಲೆಫ್ಟಿನೆಂಟ್ ಆಗಿ.
ಹೂಂ, ನಿವೃತ್ತ ಜೀವನ ಹಿಡಿಸಲಿಲ್ಲ.
ನೀನಿನ್ನೂ ಟ್ವೀಡ್ ಹಾಕುತ್ತಿರುವೆ.
ನಿನ್ನನ್ನು ಯಾವಾಗಲೂ ನಂಬಬಹುದು, ಫಿನ್ಲೆ.
ನೀನು ಮಾತ್ರ.
ನಾವು ಮೊದಲು ಭೇಟಿಯಾದಾಗ ಏನು ಹೇಳಿದ್ದೆ?
"ತೊಂದರೆಗಳು ನಿನ್ನನ್ನು ಹುಡುಕಿಕೊಂಡು ಬರುತ್ತವೆ."
ಹೆಚ್ಚು ಜನರನ್ನು ಕೊಲ್ಲುತ್ತಿರುವೆಯಾ?
- ಅಲ್ಲೊಂದು, ಇಲ್ಲೊಂದು. - ಸಹಾಯ ಬೇಕೇ?
ಬೇಕಿದ್ದದ್ದು ಸಿಕ್ಕಿತು.
ಇನ್ನೂ ಆ ಮದುವೆಯ ಉಂಗುರ ತಿರುಗಿಸುತ್ತಿರುವೆಯಾ?
ಆಗಾಗ್ಗೆ. ಆದರೆ ಪ್ರತಿದಿನ ಸ್ವಲ್ಪ ಉತ್ತಮವಾಗುತ್ತಿದೆ.
- ಮತ್ತು ನಿನ್ನ ನಾಯಿ? - ಜ್ಯಾಕ್ ತುಂಬಾ ತಿನ್ನುತ್ತಾನೆ,
ಅವನ ಹೆಸರಿನವನಂತೆಯೇ.
ಇಂದೇ ನಡಿ, ಬಾಸ್. ಕಾರ್ ಹೊರಡುತ್ತಿದೆ. ನಾನು ಆದಷ್ಟು ಬೇಗ ಈ ಬಟ್ಟೆಯಿಂದ ಹೊರಬರಲಿಲ್ಲವಾದರೆ,
- ನಿನಗೆ ಚೆನ್ನಾಗಿರಲ್ಲ. - ನೀಗ್ಲೇ?
ಗೊತ್ತೇ ಆಗಲಿಲ್ಲ. ಚೆಂದ ಕಾಣುತ್ತಿರುವೆ.
ನಿನ್ನ ಕೆಲಸ ನೋಡಿಕೋ.
ಹೇ, ಅವಳ ಮಾತು ಕೇಳಿದೆ.
ಇನ್ನು 20 ನಿಮಿಷದಲ್ಲಿ ಅವಳು ಜೀನ್ಸ್ ನಲ್ಲಿ ಇರಲಿಲ್ಲವಾದರೆ,
ನನ್ನ ಜೀವ ತೆಗೆಯುತ್ತಾಳೆ.
ಮತ್ತೆ ಸಿಗೋಣ, ರೀಚರ್.
ಮತ್ತೆ ಸಿಗೋಣ, ಫಿನ್ಲೆ.
ಲಿಟಲ್ ವಿಂಗ್ ನಮ್ಮ ಮುಂದಿನ 9/11 ಆಗಬಹುದು.
ಏನು ಆದೇಶ ನಮಗೆ?
ನೀನು, ಡಿಕ್ಸನ್ ಡೆನ್ವರ್ ಗೆ ಹೋಗಿ.
ಲಿಟಲ್ ವಿಂಗ್ ಸಾಫ್ಟ್ವೇರ್ ಗೆ ಕ್ಷಿಪಣಿ ಹಾರ್ಡ್ವೇರ್ ಬೇಕು.
ಅದನ್ನು ಅಲ್ಲೇ ಮಾಡುವುದು.
ನೀವು ಅಲ್ಲಿ ಹೋಗಿ, ಕ್ಷಿಪಣಿ ತಪ್ಪು ಕೈಗಳನ್ನು ಸೇರದಂತೆ ನೋಡಿಕೊಳ್ಳಿ.
ಓ'ಡೊನೆಲ್ ಮತ್ತು ನಾನು ಡಿಸಿಗೆ ಹೋಗುವೆವು.
ಹೋಂಲ್ಯಾಂಡ್ ಬಳಿ ಹೋಗಿ, ಅವರಿಗೆ ಎಎಂ ಬಗ್ಗೆ ಏನು ಗೊತ್ತು ನೋಡೋಣ.
ಅವನ ಕೆಲಸ ವಿಮಾನಗಳನ್ನು ಉದುರಿಸುವುದಾದರೆ ಅವರಿಗೇನಾದರೂ ಗೊತ್ತಿರಬಹುದು.
ಅದು ಹೇಗೆ ಮಾಡುವುದು?
ಹೋಗಿ ಕೇಳಿದರೆ ಹೇಳಿ ಬಿಡುವರೇ?
ನನ್ನ ಅಣ್ಣ ಹೋಂಲ್ಯಾಂಡ್ ಗೆ ಕೆಲಸ ಮಾಡುತ್ತಿದ್ದ.
ಅವನ ಸಂಪರ್ಕಗಳು ಸಹಾಯ ಮಾಡುವವು.
ಹೌದೇ? ಈಗ ಹೇಗಿದ್ದಾನೆ ಅವನು?
ಸತ್ತುಹೋಗಿದ್ದಾನೆ.
ಹಸಿವಾಗುತ್ತಿದೆ. ಏನಾದರೂ ತಿನ್ನೋಣ.
ಮಾಸ್ಟರ್ ಸ್ಟೀಕ್ಸ್ ಊಟ ಮತ್ತು ಮಾಂಸದ ಅಂಗಡಿ
ಶೌಚಾಲಯ ಮೊದಲು ನನಗೆ. ಬಟ್ಟೆ ಬದಲಿಸಬೇಕು.
ಹೌದಾ? ಈ ಹುಚ್ಚನಂತೆ ನೀನೂ ಬಟ್ಟೆಯನ್ನು ಕಸದ ಬುಟ್ಟಿಯಲ್ಲಿ ಎಸೆಯುವೆಯಾ?
ಇಲ್ಲ, ಯಾಕೆ? ನಿನಗೆ ಬೇಕಿತ್ತೇ?
ಹೂಂ, ನನಗೆ ಚೆನ್ನಾಗಿ ಕಾಣಬಹುದು.
ನಿಮ್ಮ ಸುಂದರ ರಾತ್ರಿ ಕೆಡಿಸಲು ಇಷ್ಟವಿಲ್ಲ,
ಆದರೆ ನಿಮ್ಮ ಬಂದೂಕುಗಳನ್ನು ಕೊಡಿ.
ನಮ್ಮ ಬಳಿ ಬಂದೂಕುಗಳಿವೆ ಎಂದು ನಿನಗೇಕನಿಸುತ್ತೆ?
ನಿನ್ನ ಬಳಿ ಬಂದೂಕಿದೆ ಎಂದು ಸುದ್ದಿ ಬಂತು, ರೀಚರ್.
ನೀನು ಇಂದು ರಾತ್ರಿ ಸಾಯುವೆ ಎಂದೂ ಸುದ್ದಿ ಬಂತೇ?
ನಾನು ಸಾಯುವೆನೇ? ತಮಾಷೆಯಾಗಿದೆ.
ಬಂದೂಕಿಲ್ಲವೆಂದರೆ ಶಬ್ದವಿಲ್ಲ.
ನೀನು ಬುದ್ಧಿವಂತ ಎಂದು ಹೇಳಿದರು.
ನಾನು ನಿನ್ನನ್ನು ಕತ್ತರಿಸಿ,
ಕರುಳು ಕಿತ್ತು ಹಾಕಿ,
ನಿನ್ನನ್ನು...
ಎಲ್ಲರೂ ಆರಾಮಿರುವಿರಾ?
ಹೂಂ, ಇದು ವಾಸಿಯಾಗುತ್ತೆ.
ಎಂದಿಗಿಂತಲೂ ಹೆಚ್ಚು.
ಶೂ ಹಾಳಾಯಿತು,
ಆದರೆ ನಾನು ಆರಾಮಿರುವೆ.
ಹೂಂ.
ಮುಗಿಯಿತೇ ಎಂದು ಕೇಳುವ ಮೊದಲೇ ಹೇಳುವೆ, ಹೌದು, ಮುಗಿದಿದೆ.
ಆದರೆ ನೀನು ಅಂದುಕೊಂಡಂತಲ್ಲ.
ನೀನು ಜಟಿಲ ಕಾರ್ಯಾಚರಣೆಗೆ ಬಹಳಷ್ಟು ಸಮಸ್ಯೆ ತರುತ್ತಿರುವೆ.
650 ಲಕ್ಷದಷ್ಟೇ, ಲ್ಯಾಂಗ್ಸ್ಟನ್?
ಅವನೇ ಅಲ್ಲವೇ ನೀನು?
ಭದ್ರತಾ ವಿಭಾಗದ ಮುಖ್ಯಸ್ಥ?
ಇದೆಲ್ಲದರ ಮುಖ್ಯಸ್ಥ?
ನಾವಿದನ್ನು ತಪ್ಪಾಗಿ ನೋಡುತ್ತಿದ್ದೇವೆ ಅನಿಸುತ್ತೆ, ರೀಚರ್ ಅವರೇ.
ರೀಚರ್ ಎಂದರೆ ಸಾಕು.
ಸರಿ, ರೀಚರ್, ಒಪ್ಪಂದ ಮಾಡೋಣವೇ?
ನಾನು ನಿನಗೆ ಬೇಕಿರುವುದೆಲ್ಲಾ ನೀಡಬಲ್ಲೆ.
ನಿನಗೇನು ಬೇಕು?
ನಿನ್ನನ್ನು ಹೆಲಿಕಾಪ್ಟರ್ ನಿಂದ ಎಸೆಯಬೇಕು.
ಉಪ ಶೀರ್ಷಿಕೆ ಅನುವಾದ: ಅನುರಾಧ
ಸೃಜನಶೀಲ ಮೇಲ್ವಿಚಾರಕರು ವಿವೇಕ್